mteb/MIRACLReranking huggingface dataset:
প্রথম চেচেন যুদ্ধ এসব অঞ্চলের ক্ষমতা নির্দিষ্টকরণের জন্য একটি আইন প্রণয়ন করা খুবই গুরুত্বপূর্ণ হয়ে পড়েছিল। এজন্য ইয়েলৎসিন এবং রুশ সুপ্রিম সোভিয়েতের সভাপতি রুসলান খাসবুলাতভ (যিনি নিজেই ছিলেন একজন চেচেন) রাশিয়ার ৮৮টি ফেডারেল অঞ্চলের মধ্যে ৮৬টির সঙ্গে দ্বিপাক্ষিকভাবে ফেডারেশন চুক্তি স্বাক্ষর করেন এবং তারপর ১৯৯২ সালের ৩১ মার্চ এ বিষয়ে প্রয়োজনীয় একটি আইন প্রণীত হয়। প্রায় প্রতিটি ক্ষেত্রেই বিস্তৃত স্বায়ত্তশাসন কিংবা স্বাধীনতার পরিবর্তে স্থানীয় স্বায়ত্তশাসন এবং করসংক্রান্ত সুবিধা প্রদান করে অঞ্চলগুলোকে সন্তুষ্ট করা হয়। প্রাথমিকভাবে কেবল চেচনিয়া ও তাতারস্তান ব্যতীত রাশিয়ার অন্যান্য সকল অঞ্চলের সঙ্গে চুক্তিটি স্বাক্ষরিত হয়। পরবর্তীতে ১৯৯৪ সালের বসন্তকালে ইয়েলৎসিন তাতারস্তানের রাষ্ট্রপতি মিন্তিমার শামায়েভের সঙ্গে একটি বিশেষ রাজনৈতিক চুক্তি স্বাক্ষর করেন এবং রাশিয়ার অভ্যন্তরে প্রজাতন্ত্রটি বিস্তৃত স্বায়ত্তশাসন লাভ করে। শেষ পর্যন্ত চেচনিয়াই ছিল একমাত্র অঞ্চল যেটির সঙ্গে রাশিয়ার কোনো চুক্তি স্বাক্ষরিত হয় নি। ইয়েলৎসিন কিংবা চেচেন সরকার কেউই বিষয়টি গুরুত্বসহ আলোচনা করে দেখার প্রতি মনোযোগ দেন নি, ফলে পরিস্থিতির দ্রুত অবনতি ঘটে এবং পুরোদমে যুদ্ধের সূত্রপাত ঘটে।
সাবের হোসেন চৌধুরী তিনি ১৬ অক্টোবর ২০১৪ সালে ইন্টার পার্লামেন্টারি ইউনিয়নের (আইপিইউ) ২৮তম প্রেসিডেন্ট নির্বাচিত হন। সুইজারল্যান্ডের জেনেভায় অনুষ্ঠিত ভোটে তিনি প্রতিদ্বন্দ্বী তিন প্রার্থীকে পরাজিত করে প্রেসিডেন্ট নির্বাচিত হন। তিনি তিন বছরের জন্য আইপিইউর প্রেসিডেন্ট হন।১৭ অক্টোবর ২০১৭ সালে তিনি রাশিয়ার সর্বোচ্চ রাষ্ট্রীয় খেতাব ‘বন্ধুত্বের অর্ডার’ (Орден Дружбы "ওর্দেন দ্রুঝবি")-এ ভূষিত হন। ইন্টার-পার্লামেন্টারি সম্পর্কের উন্নয়ন, রাশিয়ার ফেডারেল সভা ও আইপিইউ’র মধ্যে সহযোগিতা ও পারস্পরিক সমঝোতা উন্নয়নে গুরুত্বপূর্ণ অবদানের জন্য তাকে এই পদক দেয়া হয়।
রাশিয়ার বৈদেশিক সম্পর্কসমূহ ২০০৬ সালে উজবেকিস্তান রুশ-নেতৃত্বাধীন সিএসটিও সামরিক জোটে যোগদান করে, কিন্তু ২০১২ সালে জোটটি থেকে বের হয়ে আসে, যার ফলে উজবেকিস্তান রাশিয়ার প্রভাব বলয় থেকে দূরে চলে যাচ্ছে বলে প্রতীয়মান হয়। ২০১৪ সালে রাশিয়া রাষ্ট্রদ্বয়ের মধ্যে সম্পর্কোন্নয়নের জন্য রাশিয়ার নিকট উজবেকিস্তানের প্রায় সমস্ত ঋণ মওকুফ করে দেয়।
রাশিয়া রাশিয়াতে বর্তমানে মুক্ত বাজার ব্যবস্থা প্রচলিত। প্রাকৃতিক গ্যাস, তেল, কয়লা ইত্যাদির বিশাল ভান্ডার রাশিয়ার অর্থনীতিতে বড় ভূমিকা রাখে। রাশিয়ার অর্থনীতি বিশ্বে দশম বৃহত্তম। একুশ শতকের শুরু থেকে সুষ্ঠ রাজনৈতিক ভারসাম্য এবং অভ্যন্তরীন ব্যবস্থাপনা রাশিয়ার অর্থনীতির ব্যাপকায়নে ভূমিকা রেখেছে। ২০০০ সালে রাশিয়ার জনগণের মাসিক গড়পড়তা আয় ছিল ৮০ মার্কিন ডলার, যেটা ২০১০ সালে বেড়ে দাড়ায় ২১,১৯২ রুবল (৭৫০ মার্কিন ডলারে)। সোভিয়েত ইউনিয়ন ভেঙ্গে যাবার পর ১৯৯৮ সালে রাশিয়ার জাতীয় দারিদ্রসীমার নিচে ছিল ৪০% যা ২০১০ নাগাদ ১৩% এ নেমে আসে। ২০০৬ সালের মাঝেই রাশিয়া তার বৈদেশিক ঋণের অধিকাংশ মিটিয়ে ফেলতে সক্ষম হয়, বর্তমানে দেশটি বিশ্বের বৃহৎ অর্থনীতির দেশের মাঝে খুব কম দেনাগ্রস্ত।
রাশিয়ার অর্থনীতির বিশাল অংশই প্রাকৃতিক সম্পদের উপর নির্ভরশীল। বড় শিল্পায়ন প্রাধান্য দেবার মাধ্যমে প্রাকৃতিক সম্পদের উপর নির্ভরতা কমিয়ে আনার চেষ্টা চালিয়ে যাওয়া হচ্ছে। কেবল মস্কো এলাকাতেই রাশিয়ার অর্থনীতির বিশাল অংশ নিয়ন্ত্রিত হয়, এটা একটি সমস্যা। এছাড়া ১৯৯০ এর পর থেকে অবকাঠামোগত উন্নয়নও হয়নি তেমন উল্লেখযোগ্য হারে। তবে সরকার ২০২০ সাল এর মধ্যে ১ ট্রিলিয়ন মার্কিন ডলার অবকাঠামোর উন্নয়ন বাবদ খরচ করার ঘোষণা দিয়েছে।
সংযুক্ত রাশিয়া ইউরি লুঝকভের নেতৃত্বাধীন ফাদারল্যান্ড - অল রাশিয়া (ওভিআর) দলের অগ্রযাত্রাকে রুখে দিতে ১৯৯৯ সালের দুমা নির্বাচনের তিন পূর্বে ইউনিটি ব্লক গঠন করা হয়। এ দল গঠনে ক্রেমলিনের অভ্যন্তর থেকে বিরাটভাবে সমর্থন ব্যক্ত করা হয়। ঐ সময় রাষ্ট্রপতি বরিস ইয়েলৎসিন বেশ অ-জনপ্রিয় ছিলেন। প্রধানমন্ত্রী ভ্লাদিমির পুতিনের জনপ্রিয়তাও ধীরে ধীরে কমছিল। সার্গেই শোইগুকে দলীয় প্রধান হিসেবে মনোনয়ন দেয়া হয়।
রুশ–পোলিশ যুদ্ধ (১৬০৫–১৬১৮) এর ফলে যুদ্ধের তৃতীয় পর্যায়ের সূচনা হয়। ১৬১১ সালে আবার যুদ্ধ শুরু হয়ে যায় এবং ১৬১২ সালে পোলিশ সৈন্যরা মস্কো থেকে বিতাড়িত হয়। কিন্তু পোলিশ বাহিনী রাশিয়ার গুরুত্বপূর্ণ স্মোলেনস্ক শহরটি দখল করে নিতে সক্ষম হয়। ১৬১২ থেকে ১৬১৭ সাল পর্যন্ত বিভিন্ন অভ্যন্তরীণ সমস্যা নিয়ে ব্যস্ত থাকায় পোল্যান্ড–লিথুয়ানিয়া ও রাশিয়ার মধ্যে কোনো বড় ধরনের সামরিক সংঘর্ষ হয় নি। ১৬১৭ সালে সিজিগমুন্ড রাশিয়া জয়ের সর্বশেষ প্রচেষ্টা চালান। কিন্তু তাঁর প্রচেষ্টা ব্যর্থতায় পর্যবসিত হয় এবং ১৬১৮ সালে দেউলিনোর যুদ্ধবিরতির ফলে যুদ্ধের সমাপ্তি ঘটে। এর ফলে রাশিয়ার বিস্তীর্ণ অঞ্চল পোল্যান্ড–লিথুয়ানিয়ার হস্তগত হয়, কিন্তু রাশিয়ার স্বাধীনতা অক্ষুণ্ন থেকে যায়।
ভ্লাদিমির পুতিন ৪ জুলাই, ২০০৭ সালে ভ্লাদিমির পুতিন পরিপূর্ণ ও স্বাভাবিকভাবে ইংরেজি ভাষা প্রয়োগ করে সোচি'র জন্য ২০১৪ সালের শীতকালীন অলিম্পিক এবং ২০১৪ সালের শীতকালীন প্যারা অলিম্পিকের জন্য সফলভাবে নিলাম ডাকে অংশ নেন। গুয়াতেমালা সিটিতে অনুষ্ঠিত ১১৯তম আন্তর্জাতিক অলিম্পিক কমিটির অধিবেশনে তিনি যোগ দিয়ে এ সফলতা অর্জন করেন। এর মাধ্যমেই রাশিয়া প্রথমবারের মতো শীতকালীন অলিম্পিক আয়োজন করতে সক্ষম হয়। ২০০৮ সালে কাজান শহর ২০১৩ সালের অনুষ্ঠিতব্য ২৭তম গ্রীষ্মকালীন ইউনিভাসিয়েড প্রতিযোগিতা বা বিশ্ব বিশ্ববিদ্যালয় ক্রীড়ার নিলামে জয়ী হয়। এ প্রতিযোগিতায় শহরটি স্পেনের ভিগো এবং দক্ষিণ কোরিয়ার গুয়াংজু শহরকে প্রতিদ্বন্দ্বিতায় পরাভূত করে স্বাগতিকের আয়োজকের মর্যাদা পায়। এছাড়াও, রাশিয়া ২০১৭ সালের ফিফা কনফেডারেশন্স কাপসহ প্রথমবারের মতো ২০১৮ সালের ফিফা বিশ্বকাপ ফুটবল আয়োজনে স্বাগতিক দেশের দায়িত্ব পায়।
রাশিয়ার বৈদেশিক সম্পর্কসমূহ ২০১০ সালে ইউক্রেনের নতুন রাষ্ট্রপতি ভিক্টর ইয়ানুকোভিচের অধীনে রাশিয়ার সঙ্গে ইউক্রেনের সম্পর্কের উন্নতি ঘটে। ২০১০ সালের ২২ এপ্রিল স্বাক্ষরিত একটি চুক্তি অনুযায়ী রাশিয়া থেকে ইউক্রেনে রপ্তানিকৃত প্রতি ১,০০০ কিউবিক মিটার প্রাকৃতিক গ্যাসের মূল্য ১০০ মার্কিন ডলার হ্রাস করার বিনিময়ে ইউক্রেন ২৫ বছরের জন্য রাশিয়াকে সেভাস্টপোলের রুশ নৌঘাঁটি চালু রাখার অনুমতি প্রদান করে। ২০১৩ সালের আগস্টে ইউক্রেন রাশিয়া, বেলারুশ ও কাজাখস্তানের সমন্বয়ে গঠিত কাস্টমস ইউনিয়নের পর্যবেক্ষক হয়।
রাশিয়ার বৈদেশিক সম্পর্কসমূহ ২০০৪ সালে ইউক্রেনে কমলা বিপ্লবের পর জ্বালানি সরবরাহ এবং ইউক্রেনের ন্যাটোতে যোগদানের প্রচেষ্টাকে কেন্দ্র করে দেশ দুইটির সম্পর্কের অবনতি ঘটে। সেভাস্টোপোলে রুশ নৌঘাঁটি মতানৈক্যের বিষয় হিসেবে থেকে যায়। ২০০৮ সালে জর্জিয়ার সঙ্গে রাশিয়ার যুদ্ধের সময় ইউক্রেন জর্জিয়াকে সমর্থন করে এবং এতে পাস্পরিক সম্পর্কের আরো অবনতি ঘটে। ২০০৯ সালে প্রাকৃতিক গ্যাসের মূল্য নিয়ে বিতর্কের পর ইউক্রেনের মধ্য দিয়ে ইউরোপে রাশিয়ার গ্যাস সরবরাহ বন্ধ হয়ে যায়।
ভ্লাদিমির পুতিন পুতিনের রাষ্ট্রপতিত্ব নিয়ে পশ্চিমা পর্যবেক্ষক ও দেশের অভ্যন্তরে বিরোধীরা তাকে অগণতান্ত্রিক হিসেবে আখ্যায়িত করে। কিন্তু দেশে আইনের শাসন প্রবর্তন ও স্থিতিশীলতা আনয়ণের প্রেক্ষাপটে রুশ সমাজব্যবস্থায় তিনি জনপ্রিয়তা অর্জন করেন।
রাশিয়ার চলচ্চিত্র আলেক্সান্দ্র্‌ দ্রান্‌কভ প্রথম রুশ বর্ণনাধর্মী চলচ্চিত্র "স্তেন্‌কা রাজিন" প্রযোজনা করেন। জনপ্রিয় লোক সঙ্গীত অবলম্বনে চলচ্চিত্রটি পরিচালনা করেন ভ্লাদিমির রোমাশ্‌কভ। লাদিস্লাস স্ত্রারেভিচ ১৯১০ সালে প্রথম রুশ অ্যানিমেশন চলচ্চিত্র "লুকানুস সের্ভাস" নির্মাণ করেন। এই যুগের উল্লেখযোগ্য পরিচালক হলেন আলেক্সান্দ্র্‌ খানঝোন্‌কভ, এবং ইভান মজ্‌ঝুখিন। ইয়াকভ প্রতাজানভ ল্যেভ তল্‌স্তোয়ের জীবনমূলক চলচ্চিত্র "উখদ ভেলিকভ স্ত্রারৎজা"।
ভ্লাদিমির পুতিন প্রেসিডেন্ট থাকাবস্থায় পুতিন লভ্যাংশের উপর কর হ্রাসসহ ১৩% হারে আয়কর ধার্য্যের বিষয়ে আইন পাশ করেন। জ্বালানী নীতি আনুষ্ঠানিকভাবে ঘোষণা করার ফলে রাশিয়া জ্বালানী খাতে বৃহৎ শক্তি হিসেবে আবির্ভূত হয়।
স্নায়ুযুদ্ধের উৎস মার্কিন যুক্তরাষ্ট্র ও সোভিয়েত ইউনিয়নের মধ্যে শত্রুভাবাপন্নতার শুরু প্রথম বিশ্বযুদ্ধের শেষের দিকেই। ১৯১৭ সালের অক্টোবরে ভ্লাদিমির লেনিনের নেতৃত্বে বলশেভিকরা রুশ সরকারের পতন ঘটায় এবং তৎপরবর্তী কমিউনিস্ট রাশিয়া বিশ্বযুদ্ধ থেকে নিজেকে সরিয়ে নেয়। ১৯১৮ সালে মার্কিন যুক্তরাষ্ট্র, ব্রিটেন, ফ্রান্স ও জাপান রাশিয়াতে সামরিক অভিযান চালায়। তারা রাশিয়ার সরে যাওয়ার ফলে জার্মানির বিরুদ্ধে যুদ্ধে জার্মানির পূর্ব দিকে যে শূন্যতার সৃষ্টি হয়েছিল, তা পূরণের লক্ষ্যে এটা করেছিল বলে কারণ দর্শায়। কিন্তু লেনিনের সদ্যঃপ্রতিষ্ঠিত কমিউনিস্ট সরকার এই পদক্ষেপকে আক্রমণ হিসেবে গণ্য করে। আসলেও মার্কিন যুক্তরাষ্ট্র ও ইউরোপীয় শক্তিরা পুঁজিবাদ-বিরোধী প্রচার ও সাম্যবাদের আন্তর্জাতিকীকরণের তোড়জোড় শুরু করার জন্য নতুন এই রাশিয়ার প্রতি বিরূপ ছিল। ১৯২২ সালের ডিসেম্বরে রাশিয়া ও তার আশেপাশের অঞ্চল নিয়ে কমিউনিস্ট নিয়ন্ত্রণের অধীনে সোভিয়েত ইউনিয়ন প্রতিষ্ঠিত হয়। মার্কিন যুক্তরাষ্ট্র ১৯৩৩ সালের আগে সোভিয়ের ইউনিয়নকে স্বীকৃতি দেয়নি। ১৯২৯ সালে স্তালিন ক্ষমতায় আসার পর সোভিয়েত ইউনিয়ন ও মার্কিন যুক্তরাষ্ট্রের মধ্যকার গভীর রাজনৈতিক অনৈক্য আরও খারাপের দিকে মোড় নেয়।
উলিয়ানোভস্ক উলিয়ানোভসক (, সাবেক সিমবির্স্ক () রাশিয়ার রাজধানী মস্কো থেকে ৮৯৩ কিলোমিটার পূর্বে ভলগা নদীর তীড়ে অবস্থিত একটি শহর। এই শহরে জন্মগ্রহণ করেছিলেন ভ্লাদিমির লেনিন। তাঁর নামে এই শহরের নামকরণ করা হয়েছে। ২০০২ সালের আদমশুমারি অনুযায়ী উলিয়ানোভসকের জনসংখ্যা ৬৩৫,৯৪৭।
ভ্লাদিমির ক্রামনিক ৩০ ডিসেম্বর, ২০০৬ তারিখে ফরাসী সাংবাদিক ম্যারি-লরে জার্মনের সাথে বৈবাহিক সম্পর্ক স্থাপন করে। তাদের সংসারে দারিয়া নাম্নী কন্যা ও ভাদিম ভ্লাদিমিরোভিচ নামীয় পুত্র রয়েছে। জানুয়ারি, ২০০৬ সালে ব্যক্তিগত অসুস্থতার জন্য কোরাস চেজ টুর্নামেন্টে অংশ নেননি। আরোগ্য লাভ শেষে জুন, ২০০৬ সালে ৩৭তম দাবা অলিম্পিয়াডে অংশ নেন।
সিটসেরনিকাবার্ড দর্শক তালিকা বহু রাজনীতিবিদ, শিল্পী, সঙ্গীতশিল্পী, ক্রীড়াবিদ, এবং ধর্মীয় ব্যক্তিত্ব সিটসেরনিকাবার্ড দর্শনে এসেছেন। এদের মধ্যে উল্ল্যেখযোগ্য হলেন রাশিয়া (বরিস ইয়েলৎসিন, ভ্লাদিমির পুতিন, দিমিত্রি মেদভেদেভ), ফ্রান্স (জাক শিরাক, নিকোলা সার্কোজি, ফ্রঁসোয়া ওলঁদ), ইউক্রেইন, চেক প্রজাতন্ত্র, পোল্যান্ড, গ্রীস, জর্জিয়া, ইরান, বেলারুশ, রোমানিয়া, লেবানন, ক্রোয়েশিয়া
ও সার্বিয়ার রাষ্ট্রপতি এবং বুলগেরিয়া, চেক প্রজাতন্ত্র এবং অন্যান্য দেশের প্রধানমন্ত্রী। অনেক দেশের পররাষ্ট্রমন্ত্রী (মার্কিন যুক্তরাষ্ট্রের পররাষ্ট্রমন্ত্রী হিলারি ক্লিনটন এবং ইউরোপীয় ইউনিয়নের বহু উচ্চপদস্থ কর্মকর্তা, যথা - জোসে ম্যানুয়েল বারোওসো এবং হেরমান ফ্যান রুম্পাই) সিটসেরনিকাবার্ড এসে সন্মান জানিয়ে গেছেন। অন্যান্য অতিথিদের মধ্যে আছেন পোপ দ্বিতীয় জন পল (২০০১ সালে), পোপ ফ্রান্সিস (২০১৬ সালে), ইজরায়েলের প্রধান ইহুদি গুরু ইওনা মেটজগার, ইংল্যান্ডের আর্চবিশপ রোয়ান উইলিয়ামস,
রাশিয়ান অর্থোডক্স চার্চের প্রধান কিরিল ১, বিশ্ব দাবা চ্যাম্পিয়ন ভ্লাদিমির ক্রামনিক, বিশ্ব ফুটবল চ্যাম্পিয়ন ইউরি জোক্যাফ, ইংরেজ রক তারকা ইয়ান গিলান, সার্বিয়ান চলচ্চিত্র নির্মাতা এমির কুস্তরিচা, ফরাসি অভিনেতা জেহা দেপারদিউ এবং এলা দুলু, পদার্থবিজ্ঞানে নোবেল পুরস্কার বিজয়ী ঝোরেস আলফেরভ।
রুশ–পোলিশ যুদ্ধ (১৬০৫–১৬১৮) রুশ বাহিনীকে পরাজিত করে পোলিশ সৈন্যরা ১৬১০ সালে মস্কোয় প্রবেশ করে এবং সিজিগমুন্ডের ছেলে ভ্লাদিস্লাভ স্বল্পকালের জন্য রাশিয়ার জার নির্বাচিত হন। কিন্তু শীঘ্রই সিজিগমুন্ড নিজে রাশিয়ার সিংহাসন দখল করার সিদ্ধান্ত নেন। এর ফলে পোল্যান্ডপন্থী রুশ অভিজাতদের মধ্যে বিরূপ প্রতিক্রিয়া দেখা দেয়। তাঁরা উদারপন্থী ভ্লাদিস্লাভকে জার হিসেবে মেনে নিতে পারলেও ক্যাথলিকপন্থী ও অর্থোডক্সবিরোধী সিজিগমুন্ডকে জার হিসেবে মেনে নিতে রাজি ছিলেন না।
ভ্লাদিমির গ্রানেত ২০১২ সালের ১১ মে তারিখে, উয়েফা ইউরো ২০১২-এর জন্য ঘোষিত রাশিয়ার প্রাথমিক দলে স্থান পান। এটির মাধ্যমেই তিনি জাতীয় দলে প্রথমবারের মতো ডাক পান। ২০১২ সালের ২৫শে মে তারিখে, উয়েফা ইউরো ২০১২-এর চূড়ান্ত দলে স্থান পান।
আলেক্সান্দ্‌র নেভ্‌স্কি নেভ্‌স্কি ১২২১ সালের ১২ মে রাশিয়ার পেরেস্লাভ্ল-জালেস্‌স্কিতে জন্মগ্রহণ করেন। তিনি যুবরাজ ইয়ারোস্লাভ ভসেভলদভিচ ও রস্তিস্লাভা মস্তিস্লাভ্‌নার দ্বিতীয় পুত্র। তার মাতা মস্তিস্লাভ্‌না যুবরাজ মস্তিস্লাভ মস্তিস্লাভিচের কন্যা। আলেক্সান্দ্‌রের ভ্লাদিমিরের সিংহাসন দাবী করার কোন সুযোগ ছিল না। ১২৩৬ সালে নভগরদের বাসিন্দারা তাকে নভগরদের যুবরাজ হওয়ার জন্য ডেকে পাঠায়, এবং সুইডিশ ও জার্মান আক্রমণকারীদের থেকে উত্তরপশ্চিম অঞ্চলকে রক্ষার জন্য সেনাবাহিনীর প্রধান হওয়ার আমন্ত্রণ জানায়।
এক পা আগে, দুই পা পিছে এক পা আগে, দুই পা পিছে () হচ্ছে ভ্লাদিমির লেনিন লিখিত ১৯০৪ সালের মে মাসে প্রকাশিত একটি বই। এই বইয়ে তিনি মেনশেভিকদের বিরুদ্ধে চূড়ান্ত সংগ্রামে নামা এবং পার্টির পক্ষে, রাশিয়ার বিপ্লবী আন্দোলনের পক্ষে মেনশেভিকবাদের বিপদসমূহকে বিশ্লেষণ করে দেখান।
রুশ–পোলিশ যুদ্ধ (১৬০৫–১৬১৮) যুদ্ধটিকে চারটি পর্যায়ে বিভক্ত করা যায়। যুদ্ধের প্রথম পর্যায়ে পোল্যান্ড–লিথুয়ানিয়ার কতিপয় অভিজাত ব্যক্তি পোল্যান্ড–লিথুয়ানিয়ার রাজা তৃতীয় সিজিগমুন্ডের অনুমতি ছাড়াই কিছু রুশ অভিজাতের আহ্বানে সাড়া দিয়ে রাশিয়ার দুর্বলতার সদ্ব্যবহার করার প্রয়াস পান। তাঁরা রাশিয়ার জার বোরিস গোদুনভ ও ভ্যাসিলি শুইস্কির বিপক্ষে এবং প্রথমে নকল প্রথম দিমিত্রি ও পরে নকল দ্বিতীয় দিমিত্রির পক্ষে রাশিয়ার গৃহযুদ্ধে হস্তক্ষেপ করেন। ১৬০৫ সালের রাশিয়ায় প্রথম পোলিশ আক্রমণ শুরু হয় এবং ১৬০৬ সালে নকল প্রথম দিমিত্রির মৃত্যু ঘটলে এর অবসান ঘটে। যুদ্ধের দ্বিতীয় পর্যায় শুরু হয় ১৬০৭ সালে। এসময় জার ভ্যাসিলি সুইডেনের সঙ্গে মিত্রতা স্থাপন করলে রাজা সিজিগমুন্ড আনুষ্ঠানিকভাবে রাশিয়ার গৃহযুদ্ধে হস্তক্ষেপ ও রাশিয়ার বিরুদ্ধে যুদ্ধ ঘোষণা করার সিদ্ধান্ত নেন। তাঁর উদ্দেশ্য ছিল সুইডেনের মিত্ররাষ্ট্রকে দুর্বল করা এবং রাশিয়ার কাছ থেকে বিরাট একটি অঞ্চল দখল করে নেয়া।
ভ্লাদিমির লেনিন ১৮৮৬ সালে ভ্লাদিমির ইলিচ-এর পিতৃ বিয়োগ হলে তাঁর মায়ের উপর সংসারের যাবতীয় দায়িত্ব এসে পরে। সাম্মানিক স্নাতক ডিগ্রি লাভ করে ১৮৮৭ সালে লেনিন কাজান বিশ্ববিদ্যালয়ের আইন বিভাগে ভর্তি হন। শীঘ্রই ছাত্রদের বিপ্লবী আন্দোলনে নেতৃত্ব দেওয়ায় বিশ্ববিদ্যালয় কর্তৃপক্ষ তাকে বহিস্কার করে। ১৮৮৯ সালে তিনি সামারা যান এবং স্থানীয় মার্ক্সবাদী দের নিয়ে একটি সংগঠন গড়ে তোলেন। ১৮৯১ সালে সেন্ট পিটার্সবার্গ বিশ্ববিদ্যালয় থেকে আইন পাস করে, সামারাতে আইন ব্যবসা শুরু করেন। এরপর তিনি সেন্ট পিটার্সবার্গ চলে আসেন এবং শীঘ্রই সেখানকার মার্কসবাদীদের অবিসংবাদী নেতা হিসাবে প্রতিষ্ঠা লাভ করেন। এখানেই লেনিন ক্রুপস্কায়া-র সাথে পরিচিত হন। ক্রুপস্কায়া শ্রমিক এবং কৃষক দের মধ্যে সাম্যবাদ এবং বিপ্লবী আদর্শের প্রচারে ব্রতী ছিলেন। ১৮৯৫ সালের ডিসেম্বরে লেনিন সমেত পার্টির বৃহৎ অংশই গ্রেফতার হয়। "রাবোচেয়ে দেলো " (শ্রমিক আদর্শ) পত্রিকার প্রথম যে সংখ্যাটা লেনিন ও তার সহকর্মীরা প্রস্তুত করেছিলেন, তা হস্তগত করে পুলিশ। ভ্লাদিমিরকে রাখা হয় পিটাসবুর্গ জেলে। একক কক্ষে কাটান ১৪ মাসেরও বেশি, কিন্তু জেলের গরাদের আড়ালে থেকেও বিপ্লবী ক্রিয়াকলাপ তাঁর থামেনি। বাইরের মুক্ত কমরেড দের সঙ্গে যোগাযোগ রাখতেন, চিঠি, পুস্তিকা লিখে তা বাইরে পাঠাতেন। জেলে বসেই লিখে ফেলেন মার্কসবাদী পার্টির প্রথম খসড়া কর্মসূচী। বিপ্লবী দলিলপত্রে লেনিন লিখতেন বই ও পত্রপত্রিকার লাইনের ফাঁকে ফাঁকে দুধ দিয়ে। এমনিতে তা চোখে পড়তো না। কিন্তু কাগজটা আগুনে গরম করলেই তা বেশ ফুটে উঠত। বিপ্লবী রা এই পদ্ধতিতে প্রায়ই পত্রালাপ চালাতেন। রুটি দিয়ে দোয়াত বানাতেন লেনিন, তাতে দুধ থাকত - কালির কাজ করত দুধ। পরিদর্শক এলেই সেটি তিনি সঙ্গে সঙ্গে গিলে ফেলতেন। তাঁর একটি পত্রে লেনিন পরিহাস করে বলেছিলেন "ছয়টি দোয়াত আজ খাওয়া গেল"। ১৮৯৭ সালে তাঁকে পূর্ব সাইবেরিয়ার এক নির্জন স্থানে নির্বাসিত করা হয়। কিছুদিনের মধ্যে ক্রুপস্কায়াকেও সেখানে নির্বাসিত করা হয়। পরবর্তীকালে তাঁদের বিবাহ সম্পন্ন হয়। নির্বাসনে থাকাকালীন লেনিন ৩০টি পুস্তক রচনা করেছিলেন। যার মধ্যে অন্যতম ছিল রাশিয়ায় পুঁজিবাদের বিকাশ, যা মার্কসবাদী দর্শনের উপর ভিত্তি করে রাশিয়ার অর্থনীতি সম্বন্ধে বিচার বিশ্লেষন করেছিল। এই সময়েই তিনি রাশিয়ার শোষিত শ্রমিক এবং সর্বহারা গোষ্ঠীকে নিয়ে একটি দল গঠনে উদ্যোগী হন।
ইউক্রেন–কাজাখস্তান সম্পর্ক তবে যদিও ২০১৪ সালে ইউক্রেনের রাষ্ট্রপতি ইয়াঙ্কোভিচকে ইউক্রেনে সংকটের প্রেক্ষিতে সরে যেতে হয়। রাশিয়ার বিরোধিতা সত্ত্বেও, এই আন্দোলন পরবর্তী সময়ে গঠিত ইউক্রেন সরকারের সাথে সুসম্পর্ক বজায় রাখে।
সয়ত ইরকুতস্ক বিশ্ববিদ্যালয়ের নৃতত্ত বিভাগের অধ্যাপক, ব্রিট্রিশ নৃতত্ত সোসাইটির সদস্য, সোভিয়ত ইউনিয়নের 'ইতিহাস এবং ভৌত সংস্কৃতি' এর একাডেমি এবং আমেরিকান নৃতত্ত এসোসিয়েসনের পুর্ণ সদস্য বার্নহার্ড এডুয়ারডোভিছ পেত্রি(১৮৮৪-১৯৩৭) সাইবেরিয়ার আদিবাসীদের নিয়ে গবেষনা হাতে নিয়েছিলেন।  ১৯২৬ সালে পেত্রি সর্বপ্রথম সয়তদের বল্গাহরিণ পালনের অঞ্চলে তার নৃতাত্তিক গবেষনা শুরু করন।  পেত্রি রাশিয়ার ইতিহাসের কঠিন বাস্তবতাকে শিকার করে বলেন এই সয়তরা হলো "রাশিয়ার অর্থনীতিতে মৃত শাখা"    "গৃহযুদ্ধের পর, পেত্রি বৃহৎ আল্টাই-সায়ান এবং বুরয়ান্তিয়া, নমাডিক তুঙ্গুস(এভেঙ্কি) এবং সয়ত আর তফালার অঞ্চলের  সংখালঘু মানুষজনদের জীবনযাত্রার মানের পরিবর্তনের পরিকল্পনার সাথে যুক্ত ছিলেন।" ব্রিট্রিশ এবং জার্মান গোয়েন্দাদের হয়ে গুপ্তচরবৃত্তি, সোভিয়ত বিরোধী কর্মকান্ডে জড়িত থাকা, বিশেষ করে কথিত মঙ্গোল সমর্থক বুরয়ানের জাতীয়তাবাদি প্রতিনীধিদের সাথে যোগাযোগের থাকার জন্য তাকে মিথ্যা অভিযোগে অভিযুক্ত করা হয় এবং ১৯৩৭ সালে মৃত্যুদন্ড দেয়া হয়। পাভ্লিন্সকায়া বলেন," পরবর্তীতে সয়তদের একজনের কাছ থেকে পাওয়া  গবেষনা এবং উপাত্তগুলো থেকে দেখা যায়, সরকার হস্তক্ষেপের সময়ে সয়তরা তাদের প্রথাগুলোকে সমাজের সাথে ভালো ভাবেই মানিয়ে নিয়েছিল দ্বাদশ শতাব্দি পর্যন্ত।
বলশেভিক ভ্লাদিমির লেনিন এবং আলেকজান্ডার বগদানভ কর্তৃক প্রতিষ্ঠিত বলশেভিক ১৯০৫ সাল নাগাদ একটি গণসংগঠনে পরিণত হয় যার সদস্য মূলতঃ ছিল অভ্যন্তরীণ গণতান্ত্রিক পদবিন্যাসে সংগঠিত শ্রমিক জনগোষ্ঠী যা কেন্দ্রীভূত গণতান্ত্রিক নীতিতে পরিচালিত হতো। তারা নিজেদেরকে রাশিয়ার বিপ্লবী শ্রমিক শ্রেণীর নেতা হিসেবে বিবেচনা করতো। তাদের বিশ্বাস ও কার্মকান্ডকে প্রায়ই বলশেভিকবাদ হিসেবে অভিহিত করা হয়।
ভূগোল প্রাকৃতিক ভূগোলের উন্নয়নে তৎকালীন সম্পদশালী রাশিয়ার জারগণ (সম্রাটগণ) গুরুত্বপূর্ণ ভূমিকা পালন করেন। অষ্টাদশ শতাব্দির মদ্যভাগে রাশিয়ার শাসকরা অনেক ভূগোলবিদকে মেরুপ্রদেশীয় সাইবেরিয়ার বিভিন্ন সম্ভাব্যতা জরিপের জন্য প্রেরণ করেছিলেন। রাশিয়ান ভূগোলবিদগণের মধ্যে মিখাইল লমোনোসোভ (Mikhail Lomonosov, 1711-1765)-কে প্রধান হিসেবে বিবেচনা করা হয়। তিনি সাইবেরিয়ার গবেষণায় নেতৃত্ব দেন। তার নেতৃত্বে পরিচালিত গবেষণার উল্লেখযোগ্য অবদানগুলো হচ্ছে- মৃত্তিকার জৈবিক উৎস উদঘাটন, বরফখণ্ড বিচলনের একটি সমন্বিত নতির বিকাশসাধন, যা অদ্যাবধি মৌলিক হিসেবে বিবেচিত এবং তদানুযায়ী হিমবিজ্ঞান (Glaciology) নামে ভূগোলের একটি নতুন শাখার গোড়াপত্তন। লমোনোসোভের পথ ধরে উনবিংশ শতকে রাশিয়ার ভাসিলিভিচ ডকোচেভ (Vasily Vasili'evich Dokuchaev, 1846 –1903)-এর মতো বিখ্যাত ভূগোলবিদের জন্ম হয়। তিনি ‘ভূখণ্ড বা অঞ্চলের সমন্বিত নীতি’ (principle of comprehensive analysis of the territory) এবং রাশিয়ান শেরনোজেম (Russian Chernozem)-এর ওপর অবদান রাখেন, যা পরবর্তী সময়ে সহজে চিহ্নিতকরণযোগ্য ভূত্বকীয় স্তর মৃত্তিকা সম্পর্কে খুবই গুরুত্বপূর্ণ ভৌগোলিক ধারণার সাথে পরিচিত করে| তিনি প্রথম মৃত্তিকার শ্রেণিবিন্যাস এবং মৃত্তিকা গঠনের পাঁচটি উপাদান চিহ্নিত করেন। এভাবে নতুন ভৌগোলিক সমীক্ষার ক্ষেত্র হিসেবে মৃত্তিকাবিজ্ঞান (Pedology) প্রতিষ্ঠিত হয়। একারণে ভিসিলি ডকোচেভকে মৃত্তিকাবিজ্ঞানের জনক বলা হয়। রাশিয়ান পণ্ডিতদের অবদানে জলবায়ুবিজ্ঞানও ব্যাপকভাবে সমৃদ্ধ হয়। রাশিয়ার জলবায়ুবিজ্ঞানীদের মধ্যে জার্মান বংশোদ্ভুত ভ্লাদিমির কোপেন (Wladimir Köppen)  সকলের অগ্রগণ্য। তিনি বিশ্বের জলবায়ু অঞ্চলের শ্রেণিবিভাগ করেন, যা আজও সঠিক হিসেবে সমাদৃত। যাহোক, এ মহান ভূগোলবিদ তাঁর কাজের মাধ্যমে পুরাজলবায়ুবিজ্ঞানে (Paleoclimatology) অবদান রাখেন। ‘ভূতাত্ত্বিক অতীতের জলবায়ু’ (The climates of the geological past) নামে তাঁর গবেষণার জন্য তাঁকে পুরাভূগোলের (Paleogeography) জনক বলা যায় (আলম, কে. আশলাফুল-২০১৪)।
ইয়ামান্টা পর্বত ইয়ামান্টা পর্বত () রাশিয়ার বাসকোরটোসতানের ইউরাল পর্বতমালার একটি অংশ। ইয়ামান্টা নামটি এসেছে স্থানীয় বাস্কি ভাষা (Яман тау) থেকে যার বাংলা অর্থ শয়তান। এ পর্বতের উচ্চতা ১৬৪০ মিটার (৫,৩৮১ ফুট) এবং ইউরাল পর্বতমালার দক্ষিণ অংশের সবচেয়ে উচুঁ চূড়া। এটি রাশিয়ার সুরক্ষিত জায়গা গুলোর একটি। এটি কসভিন্সকি পর্বত এর পাশেই অবস্থিত। আমেরিকার ধারণা মতে এখানে রাশিয়ার কোন পারমাণবিক প্রকল্পের কাজ চলছে। এছাড়া এটি রাশিয়ার মিলিটারি শহর মজেগোরিইর খুব কাছে অবস্থিত। ২০০৩ এর অগে এই পর্বতের শহরটি পুরুপুরি চলো করা হয়নি।
উত্তর সাইপ্রাসের নারী ২০১০ সাল অব্দি উত্তর সাইপ্রাসের রাজনীতি অঙ্গনে মাত্র ৭জন নারী রাজনীতিবিদ উত্তর সাইপ্রাসের জাতীয় সংসদে উচ্চপদে বহাল ছিলেন। এই সকল পদের মাঝে আছে, সংসদীয় এবং মন্ত্রণালয়ের বিভিন্ন কাজ, হাউজ অব রিপ্রেজেন্টেটিভদের মুখপাত্র এবং শিক্ষা মন্ত্রণালয়ের দায়িত্বের পদ। ফাতমা একেনোগ্লু হাউজ অব রিপ্রেজেন্টেটিভের মুখপাত্রের দায়িত্ব পালন করেন। ১৯৯৩ সাল থেকে ১৯৯৯ সাল পর্যন্ত অনুর বরমান অর্থ মন্ত্রণআলয়ের মন্ত্রীর দায়ত্ব পালন করেন। ১৯৮৭ থেকে ১৯৯৩ সালে দায়িত্ব পালনকারী গুলসেন বোযকুর্ত এবং গুলিন সেনার উত্তর সাইপ্রাসের প্রথম নির্বাচিত নারী সংসদ সদস্য। এসকল নারীরা তাদের মেডিকেল ব্যাকগ্রাউন্ডের জন্য উত্তর সাইপ্রাসের ভোটারদের মনোযোগ আকর্ষণে সক্ষম হয়েছিলেন। ২০১৫ সালের নির্বাচনে ৪৭ জন নারী নির্বাচনে অংশ নিলেও মাত্র ৪ জন নির্বাচিত হয়েছিলেন। ২০১৩ সালে নির্বাচিত প্রধানমন্ত্রি সিবেল সিবার ২০১৫ সালে রাষ্ট্রপতি পদের জন্য নির্বাচনে অংশ নেন।
পর্যায় সারণী (বৃহৎ সংস্করণ) রাশিয়ার রসায়নবিদ দিমিত্রি মেন্ডেলিফ ১৮৬৯ সালে এটি আবিস্কার করেন। তিনি মৌলিক পদার্থসমূহের ভৌত ও রাসায়নিক ধর্ম বিশ্লেষণ করে মৌল সমূহের পর্যায়ভিত্তিক ধর্ম আবিষ্কার করেন এবং তা কাজে লাগিয়ে সর্বপ্রথম সার্থক পর্যায় সারণী তৈরি করেন।
অক্টোবর বিপ্লব ফেব্রুয়ারি বিপ্লব রাশিয়ার জার নিকোলাস দ্বিতীয় পদত্যাগ করে, এবং তার সরকারের সাথে রাশিয়ার অসামরিক সরকারের পরিবর্তে। তবে, অভ্যন্তরীণ দ্বন্দ্বের মাধ্যমে আঞ্চলিক সরকার দুর্বল হয়ে পড়েছিল। এটি প্রথম বিশ্বযুদ্ধের মজুরি অব্যাহত রেখেছে, যা ক্রমবর্ধমানভাবে জনপ্রিয় নয়। সামাজিক, অর্থনৈতিক ও রাজনৈতিক সম্পর্ককে প্রভাবিত করে রাশিয়াতে একটি জাতীয় সংকট উদ্ভূত। শিল্প ও পরিবহণের মধ্যে ব্যাঘাত ঘটেছে, এবং বিধান প্রাপ্তিতে অসুবিধাগুলি বৃদ্ধি পেয়েছে। ১৯১৭ সালে গ্রস শিল্প উৎপাদন ৩৬% এর বেশি হ্রাস পেয়েছিল যা ১৯১৪ সালে ছিল। শরত্কালে ইউরাল, ডনবাস এবং অন্যান্য শিল্পকেন্দ্রগুলিতে ৫০% টিরও বেশি অংশ বন্ধ হয়ে গিয়েছিল, যার ফলে ব্যাপক বেকারত্ব দেখা দেয় । একই সময়ে, জীবনযাত্রার ব্যয় ক্রমবর্ধমান বৃদ্ধি প্রকৃত বেতন ১৯১৩ সালে ছিল কি থেকে ৫০% কমে। অক্টোবর ১৯১৭ সালে রাশিয়ার জাতীয় ঋণ ৫০ বিলিয়ন রুবেল বেড়ে গিয়েছিল। এর মধ্যে, বিদেশী সরকারগুলোর ঋণ ১১ বিলিয়ন রুবেলের বেশি। দেশের আর্থিক দেউলিয়াতার হুমকির সম্মুখীন দেশটি।
দিমিত্রি কিসলিয়ভ ডিসেম্বর ২০১৩ সালে তাঁকে রাশিয়ান প্রেসিডেন্ট ভ্লাদিমির পুতিন নতুন সরকারী রাশিয়ান সরকারি মালিকানাধীন আন্তর্জাতিক সংবাদ সংস্থা rossiya Segodnya-তে নিয়োগ দেন। তিনি রাশিয়ান রাষ্ট্রীয় টিভি কোম্পানী VGTRK উপপরিচালক হিসেবে কাজ করেন।
হুসাইন বিন তালাল ১৯৯৬ সালের ১৩ মার্চ মিশরের শার্ম‌ আল-শাইখে "শান্তিপ্রতিষ্ঠাতাদের সম্মেলন" অনুষ্ঠিত হয়। মিশরের রাষ্ট্রপতি হোসনি মুবারক এর আয়োজন করেছিলেন। বাদশাহ হুসাইন ছাড়াও তুরস্কের রাষ্ট্রপতি সুলাইমান ডেমিরেল, ইসরায়েলের প্রধানমন্ত্রী শিমন পেরেজ, যুক্তরাষ্ট্রের রাষ্ট্রপতি বিল ক্লিনটন, রাশিয়ার রাষ্ট্রপতি বরিস ইয়েলতসিন এতে অংশ নেন। ইসরায়েল-ফিলিস্তিন শান্তি আলোচনার ব্যাপারে এই সম্মেলন হয়।
জিম্বাবুয়ের রাষ্ট্রপতিদের তালিকা জিম্বাবুয়ের রাষ্ট্রপতি হলেন জিম্বাবুয়ে রাষ্ট্রের প্রধান ব্যক্তি। সর্বপ্রথম ১৯৮০ সালে এর স্বাধীনতার পর ক্যনান বানানা দ্বারা রাষ্ট্রপতির অফিসটি প্রতিষ্ঠিত হয়েছিল। ৩১শে ডিসেম্বর ১৯৮৭ থেকে ১১ই ফেব্রুয়ারি ২০০৯ সাল পর্যন্ত রাষ্ট্রপতি সরকারেরও প্রধান ছিলেন; বানানার উত্তরসূরী রবার্ট মুগাবের দ্বারা প্রধানমন্ত্রীর পদটি বিলুপ্ত করা হয়েছিল। ২০০৮ ও ২০০৯ সালে রাজনৈতিক আলোচনার মাধ্যমে প্রধানমন্ত্রীর পদটি পুনরায় সংস্থাপিত করা হয় এবং রাষ্ট্রপতি পুনরায় শুধুমাত্র রাষ্ট্রের প্রধান হিসেবে নিযুক্ত হন।
উত্তর ভিনা উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; "সিয়েরভিরনাইয়া দ্‌ভিনা") হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বা এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।
চলচ্চিত্রের ইতিহাস রাশিয়ার স্থানীয় বাজার বড় হওয়ার সুবাদে যুদ্ধের শুরুর দিকে চলচ্চিত্র শিল্পের গায়ে তেমন আঁচ লাগেনি, বরং বিচ্ছিন্নভাবে থাকার জন্য রাশিয়ার নির্মাতারা নিজস্ব স্টাইলের জন্ম দিতে পেরেছিলেন। বরং ১৯১৯ সালের বলশেভিক বিপ্লবের পরে চলচ্চিত্রের সঙ্গে যুক্ত অনেক প্রতিভাধর ব্যক্তি রাশিয়া ত্যাগ করেন, আর রাশিয়ার চলচ্চিত্র নির্মাণ শিল্প বিশেষভাবে সীমাবদ্ধ হয়ে পড়ে।
রাশিয়া রাশিয়া ইউরেশিয়া ভূখণ্ডের উত্তর অংশের বেশির ভাগ এলাকা জুড়ে বিস্তৃত। পূর্ব ইউরোপ এবং উত্তর এশিয়ার বেশির ভাগ অংশ রাশিয়াতে পড়েছে। এটি আয়তনের বিচারে বিশ্বের বৃহত্তম দেশ। বিশাল রাশিয়ার প্রকৃতি একই সাথে বৈচিত্র্যময় ও বৈচিত্র্যহীন। উত্তর থেকে দক্ষিণে তুন্দ্রা, তৈগা, স্তেপ ও অর্ধ-ঊষর মরুভূমি বিস্তৃত। দেশটিতে ৪০টি ইউনেস্কো জীবমণ্ডল সংরক্ষণ এলাকা (Biosphere Reserve) রয়েছে। রাশিয়া বিশ্বের সর্বপ্রথম বৃহত্তম দেশ এবং প্রথম শীতলতম দেশ বলে এ দেশে সারাবছর হিমশীতল এবং শৈত্যপূর্ণ থাকে। অতিরিক্ত আর্কটিক বরফাচ্ছন্নের, অতি উচ্চভূমি এবং রুশ প্রকৃতির হেতু দ্বারা শৈত্যপ্রবাহ সৃষ্টি হয় এবং সারাদিন শৈত্যপ্রবাহ চলতে থাকে। এই দেশে বছরে ১০ মাস শৈত্যপ্রবাহ (সেপ্টেম্বর-মে) এবং ৮ মাস বরফাচ্ছন্ন (অক্টোবর-এপ্রিল) হয়ে থাকে। রাশিয়ার সাইবেরিয়া এলাকায় সারাদিন ঠাণ্ডা ও শৈত্যপ্রবাহ থাকে এবং পশ্চিম-দক্ষিণাংশে গরম থাকে। বিধায়, রাশিয়া দেশটি হাড়কাঁপানি ঠাণ্ডা বলে এখানে থাকাটা বরং খুবই কষ্টকর এবং প্রতিকূল।
সোভিয়েত ইউনিয়নের পতন ঘোষণাটি সাবেক সোভিয়েত প্রজাতন্ত্রের স্বাধীনতা স্বীকার করে এবং কমনওয়েলথ অফ ইন্ডিপেন্ডেন্ট স্টেটস (সিআইএস) তৈরি করে, যদিও স্বাক্ষরকারীরা পাঁচটি পরে এটি অনুমোদন করেছিল বা তা সবই করে নি। সোভিয়েত ইউনিয়নের অষ্টম ও চূড়ান্ত নেতা সোভিয়েত প্রেসিডেন্ট মিখাইল গর্বাচেভ পদত্যাগ করেছেন, তাঁর অফিস বিলুপ্ত ঘোষণা করেছেন এবং সোভিয়েত পরমাণু ক্ষেপণাস্ত্র উৎক্ষেপণের জন্য কোডগুলি নিয়ন্ত্রণসহ - রাশিয়ার রাষ্ট্রপতি বরিস ইয়েলৎসিনের কাছে হস্তান্তর করেছেন। 7:২3 এ যে সন্ধ্যায় সোভিয়েত পতাকা শেষ সময় ক্রেমলিনের কাছ থেকে নেমে এসেছিল এবং বিপ্লবী রাশিয়ার প্রাক্তন পতাকায় প্রতিস্থাপিত হয়েছিল।
প্রথমে ব্যবহার নয় কিন্তু ন্যাটো সোভিয়েত হুমকিকে কারণ দেখিয়ে বারংবার এই নীতি প্রত্যাখান করে আসছে। ১৯৮২ সালে লিওনিদ ব্রেজনেভ রাশিয়ার হয়ে প্রথম এই নীতির বিরুদ্ধে একটি আনুষ্ঠানিক বিরোধীতা দাখিল করেছিল। এছাড়া ২০০০ সালে রাশিয়ান সেনাবাহিনীর সামরিক তত্ত্বে এটা উল্লেখ করা হয় যে, কোন দেশ যদি শুধু সাধারণ অস্ত্র দিয়েও বৃহত্তরে পরিসরে রাশিয়ার উপর আক্রমণ শুরু করে, তাহলে রাশিয়া বিনা বাধায় সেসব দেশের বিরুদ্ধে পারমাণবিক অস্ত্র প্রয়োগের ক্ষমতা রাখে।
দ্বিতীয় নিকোলাস (রুশ সম্রাট) ১ আগস্ট ১৯১৪ সালে যে যুদ্ধ শুরু হয় তাতে রাশিয়া বাহিনী সম্পূর্ণ অপ্রস্তু ছিল। রাশিয়া এবং তার মিত্ররা রাশিয়ার সামরিকবাহিনীর উপর নির্ভর করেছিল যার ‘রাশিয়ান স্টিম রোলার’ নামে পরিচিত ছিল। রাশিয়া বাহিনীতে নিয়মিত সৈন্য সংখ্যা ছিল ১,৪০০,০০০; পরে আরো ৩,১০০,০০০ জন নতুন সৈন্যকে যুদ্ধে প্রেরন করা হয়। এবং কয়েক মিলিয়ন সৈন্যের সমন্বয়ে বিশাল বাহিনী রিজার্ভ সৈন্য হিসাবে সংরক্ষিত ছিল। এছাড়া আর সব বিষয়ে রাশিয়া ছিল অপ্রস্তুত। জার্মানিতে প্রতি বর্গ মাইলে রেলপথের পরিমান ছিল রাশিয়ার চেয়ে ১০ গুন বেশী। রাশিয়ার সৈন্যবাহিনীকে প্রায় ১,২৯০ কিলোমিটার পথ পারি দিয়ে যুদ্ধক্ষেত্রে পৌছাতে হত। যেখানে জার্মান সেনাদের পারি দিতে হত মাত্র চার ভাগের এক ভাগ দুরত্ব। রাশিয়ার ভারী শিল্প বিশাল জার বাহিনীকে সরঞ্জাম সরবরাহ করতে ব্যার্থ ছিল। এমনকি তাদের গোলাবারুদের সরবরাহও ছিল নিতান্তই কম। অন্যদিকে ১৯১৪ সালের জার্মান সৈন্যদের সমরসজ্জা প্রয়োজনের তুলানায় যথেষ্ট ছিল। রাশিয়ানদের আর্টিলারি সরঞ্জাম, গোলা, মোটরযান এমনকি বুটেরও অভাব ছিল। জার্মান ইউ-বোট বাল্টিক সাগর অবরোধ করে রেখেছিল এবং জার্মানির মিত্র তুরস্ক দার্দানলেস প্রনালী অবরোধ করে রেখেছিল। রাশিয়া আর্চাঙ্গেল হয়ে তাদের রসদ সরবরাহ করতে পারত কিন্তু শীতকালে সমুদ্রের পানি জমে বরফে পরিনত হলে এই পথ ব্যবহারযোগ্য ছিল না। রাশিয়ার জন্য অন্য বিকল্পটি ছিল ভ্লাদিভস্তক রুট। কিন্তু ফ্রন্টে পৌছাতে এই পথ ব্যবহার করতে গেলে ৬,৪০০ মাইল অতিরিক্ত রাস্তা ভ্রমন করতে হত।
ইয়েভগেনি প্রিমাকভ প্রিমাকভ ১৯৯৬ সালের ৯ জানুয়ারি রাশিয়ার পররাষ্ট্রমন্ত্রী নিযুক্ত হন এবং ১৯৯৮ সালের ১১ সেপ্টেম্বর পর্যন্ত উক্ত দায়িত্ব পালন করেন। পররাষ্ট্রমন্ত্রী থাকাকালীন তিনি দেশে-বিদেশে রাশিয়ার জাতীয় স্বার্থের কঠোর কিন্তু বাস্তববাদী সমর্থক এবং পূর্ব ইউরোপে ন‍্যাটোর সম্প্রসারণের বিরোধী হিসেবে সম্মান অর্জন করেন। অবশ‍্য ন‍্যাটোর মহাসচিব জেভিয়ার সোলানার সঙ্গে তাঁর পাঁচ মাসব‍্যাপী আলোচনার পর ১৯৯৭ সালের ২৭ মে রাশিয়া ফাউন্ডেশন অ‍্যাক্ট-এ স্বাক্ষর করে, যার মধ‍্য দিয়ে স্নায়ুযুদ্ধের শত্রুতার অবসান ঘটে বলে মনে করা হয়। যুগোস্লাভ যুদ্ধসমূহের সময় প্রিমাকভ যুগোস্লাভিয়ার রাষ্ট্রপতি স্লোবোদান মিলোসেভিচকে সমর্থন করেন।
আজারবাইজানে ইসলাম ঊনবিংশ শতাব্দীতে, অনেক সুন্নি মুসলমানরা রাশিয়ান-নিয়ন্ত্রিত আজারবাইজান থেকে চলে আসেন। এর কারণ ছিল অটোমান সাম্রাজ্যে তাদের কোর লিগিয়নস্টদের সাথে রাশিয়ার সিরিজ যুদ্ধ। এভাবেই, ঊনবিংশ শতাব্দীর শেষের দিকে, শিয়া জনগোষ্ঠী ছিল রাশিয়ার আজারবাইজানে সংখ্যাগরিষ্ঠ। ঊনবিংশ শতাব্দীর শেষের দিকে আজারবাইজানীয় জাতীয়তাবাদে সুন্নী ও শিয়াদের মধ্যকার বিরোধিতা ইরানের ধর্মীয় প্রভাবগুলোর একটি সাধারণ তুর্কি ঐতিহ্য এবং বিরোধীতার উপর জোর দেয়।
১৮০৬ সালে, রুশ সাম্রাজ্য দ্বারা এখনকার আজারবাইজান দখল হয়, কারণ রাশিও-ফার্সী যুদ্ধ (১৮০৪-১৮১৩) এর সময় ক্বাজার ইরান আক্রমণ করে। পরবর্তীতে, ১৮১৩ সালে রাশিয়ার গুলিস্তানের চুক্তি ত্যাগ করতে ইরান বাধ্য হয়।তবে রাশিয়া ও ইরানের মধ্যে পরবর্তী এবং শেষ যুদ্ধের পরে রুশ-ফার্সি যুদ্ধ (১৮২৬-১৮২৮) এবং ১৮২৮ সালের তুর্কমেনিয়ার তৎকালীন চুক্তির পরিপ্রেক্ষিতে এই সবই নিশ্চিত হয়ে যায়। 1918 সালে, আজারবাইজান রাশিয়া থেকে স্বাধীনতা ঘোষণা করে। পরবর্তীকালে আজারবাইজান ডেমোক্রেটিক রিপাবলিকের প্রতিষ্ঠিত হয় তার প্রধান মুসাভাত পার্টি এর অধীনে, কিন্তু ১৯২০ সালে সোভিয়েত ইউনিয়নে অন্তর্ভুক্ত করা হয়।
এদুয়ার্দো ফ্রেই রুইস-তাগ্‌লে সান্তিয়াগোতে জন্ম নেয়া রুইস-তাগ্‌লে চিলি বিশ্ববিদ্যালয়ে পুরকৌশল বিষয়ে পড়াশোনা করেন। ছাত্রাবস্থায় রাজনীতি করতেন এবং ১৯৫৮ সালে বাবার রাজনৈতিক দলে যোগ দেন। ১৯৬৪ সালে নির্বাচনে বাবার পক্ষে সক্রিয় প্রচারণা চালান। ১৯৬৯ থেকে ১৯৮৮ সাল পর্যন্ত ব্যবসায় মনোযোগ দেন। তিনি এসময় চিলির বৃহত্তম প্রকৌশল কোম্পানির একজন অংশীদার ছিলেন। ১৯৮৮ সালে তিনি তাঁর ব্যবসার শেয়ার বেচে দিয়ে রাজনীতিতে যোগ দেন। ১৯৮৯ সালে সান্তিয়াগো থেকে সিনেটর নির্বাচিত হন। ১৯৯১ সালে তিনি পার্তিদো দেমক্রাতিকো ক্রিস্তিয়ানো-র (Partido Demócratico Cristiano) সভাপতি হন। ১৯৯৩ সালের ১১ই ডিসেম্বর তিনি ৫৮% ভোট পেয়ে চিলির রাষ্ট্রপতি নির্বাচিত হন। ১৯৯৪ সালের ১১ই মার্চে শাসনকাজ শুরু করেন। তিনি চিলির ক্ষমতাশালী সেনাবাহিনী প্রধান পিনোশে-কে না চটিয়ে দেশটির ভঙ্গুর গণতন্ত্র স্থিতিশীল অবস্থায় ফিরিয়ে আনার প্রয়াস পান। ২০০০ সালে নিজ দলের নতুন নির্বাচিত রাষ্ট্রপতি রিকার্দো কার্লোসের কাছে ক্ষমতা হস্তান্তর করেন। ২০০৫ সালে সংসদীয় নির্বাচনে দাঁড়িয়ে সিনেটর পদে জয়লাভ করেন। ২০০৬ সালে সিনেটের সভাপতি হন। তাঁর বাবাও প্রেসিডেন্ট পদ ছাড়ার পর সিনেট সভাপতি হয়েছিলেন।
রুশ বিপ্লব ১৯০৫ সালের রাশিয়ার বিপ্লবকে ১৯১৭ সালের ফেব্রুয়ারি বিপ্লবের প্রধান নিয়ামক বলা হয়। ব্লাডি সানডের ঘটনাগুলো ছিল প্রতিবাদের শুরু। একটি শ্রমিক কাউন্সিল সেইন্ট পিটার্সবার্গ সোভিয়েত এসব বিশৃংখলার জন্ম দিয়েছিল। সেই সাথে কমিউনিস্ট ধারার রাজনৈতিক আন্দোলন শুরু হয়। প্রথম বিশ্বযুদ্ধ রাশিয়ার জনগনকে জার দ্বিতীয় নিকোলাসের প্রতি আস্থাশীলহীন করেছিল। রাজকীয় প্রতিপক্ষের বিরুদ্ধে কমিউনিস্টদের প্রতিশোধপরায়ন হয়ে পরার পিছনে এটি একটি অন্যতম কারণ। ১৯১৪ সালে কেন্দ্রীয় ক্ষমতায় উসমানিয় সম্রাজ্যের আবির্ভাবের ফলে তুর্কী সম্রাজ্যের সাথে রাশিয়ার গুরুত্বপূর্ন বাণিজ্য পথ বাধা প্রাপ্ত হয়। এর ফলে সামান্য অর্থনৈতিক সংকট দেখা দেয়, ফলশ্রুতিতে রাশিয়া ১৯১৭ সালে যুদ্ধে তাদের অগ্রবর্তী সেনাদলকে সমরাস্ত্র ও রসদ প্রেরনে ব্যর্থ হয়। এটি একটি প্রশাসনিক সমস্যা ছিল মাত্র যেখানে জার্মানী তার দুইটি যুদ্ধক্ষেত্রের জন্য প্রচুর সমরাস্ত্র ও রসদ উৎপাদন করতে থাকে।
যুদ্ধে, শহরাঞ্চলে খাদ্য সরবরাহ ব্যবহত হয়। খাদ্যাভাব রাশিয়ার একটি গুরুত্বপূর্ণ সমস্যা হিসাবে দেখা দেয়। তবে এর জন্য ফলনকে খুব বেশি দায়ী করা যায় না কারণ যুদ্ধে কৃষিজমির খুব বেশি ক্ষয়ক্ষতি হয়নি। পরোক্ষ কারণ হিসাবে বলা যায় যে, সরকার যুদ্ধের ব্যয় বহন করার জন্য প্রচুর কাগুজে নোট (রুবল) বাজারে ছাড়ে। এর ফলে বাজারে ১৯১৪ সালের তুলনায় ১৯১৭ সালে মুদ্রাস্ফীতি চার গুন বৃদ্ধি পায়। কৃষকদেরকে অতি উচ্চমূল্যে কৃষি সামগ্রী ক্রয় করতে হত। কিন্তু মধ্যস্বত্তভোগীদের দৌরত্যের কারণে উৎপাদিত পন্যের ন্যায্য মূল্য তারা পেত না। ফলে কৃষকরা তাদের উৎপাদিত পণ্য মজুদ করতে শুরু করল এবং শুধুমাত্র নিজের প্রয়োজন মেটানর জন্য উৎপাদন করতে শুরু করল। এভাবে শহরাঞ্চলে প্রতিনিয়ত খাদ্যের সংকট বিরাজ করতে থাকল। এরফলে কলকারখানায় মজুরী বৃদ্ধির দাবীতে আন্দোলন দানা বাঁধল। জানুয়ারিতে জর্মানদের মদদে ব্যাপক ধর্মঘট শুরু হল। এসব কারণে সরকারকে ব্যাপক সমালোচনা সম্মুখিন হতে হয়। জনগনকে সান্তনা দিতে সেইন্ট পিটার্সবার্গের নাম পাল্টে পেট্রোগ্রাদ রাখা হয়। নতুন নামের উচ্চারণটি অনেক বেশি রুশ ভাষার কাছাকাছি ছিল। ফেব্রুয়ারি ১৯১৭ সালে পেট্রোগ্রাদের রাস্তায় জনতা মিছিল করে যুদ্ধের বিরুদ্ধে স্লোগান দিতে থাকে। যুদ্ধে রাশিয়ার ব্যাপক ক্ষয়ক্ষতি জার নিকোলাসের অযোগ্যতার ধারনাকে আরো বেশী উষ্কে দেয়।
মস্কো সময় মস্কো সময় () হচ্ছে রাশিয়ার মস্কো শহর এবং পশ্চিমা রাশিয়ার অধিকাংশ অঞ্চলের সময় অঞ্চল, যার মধ্যে সেন্ট পিটার্সবার্গ অন্তর্ভুক্ত। এই সময় অঞ্চলটি রাশিয়ার ১১টি সময় অঞ্চলের মধ্যে দ্বিতীয়-পশ্চিম প্রান্তস্থ। ২৬ অক্টোবর ২০১৪ সালে, এটিকে স্থায়ীভাবে নির্ধারণ করা হয়; এই সময়ের পূর্বে ২৭ মার্চ ২০১১ সাল হতে এই অঞ্চলের সময় নির্ধারণ করা হয়েছিল।
রাশিয়ার বৈদেশিক সম্পর্কসমূহ ১৯৯১ সাল পর্যন্ত কাজাখস্তান সোভিয়েত ইউনিয়নের অন্তর্গত ছিল। বর্তমানে রাশিয়া ও কাজাখস্তানের মধ্যে ঘনিষ্ঠ সামরিক, রাজনৈতিক ও অর্থনৈতিক সম্পর্ক বিদ্যমান। রাশিয়ার মস্কোয় কাজাখস্তানের একটি দূতাবাস এবং সেন্ট পিটার্সবার্গ, অস্ত্রাখান ও ওমস্কে কাজাখস্তানের কনস্যুলেট-জেনারেল রয়েছে। অন্যদিকে, কাজাখস্তানের আস্তানায় রাশিয়ার একটি দূতাবাস এবং আলমাতি ও উরালস্কে রাশিয়ার কনস্যুলেট রয়েছে। কাজাখস্তান রাশিয়ার নেতৃত্বাধীন স্বাধীন রাষ্ট্রের কমনওয়েলথ, যৌথ নিরাপত্তা চুক্তি সংস্থা এবং ইউরেশীয় অর্থনৈতিক সম্প্রদায়ের সদস্য।
অক্টোবর বিপ্লব অক্টোবর বিপ্লব (রাশিয়ান: Октябрьская революция, TR। Oktyabr'skaya revolyutsiya, IPA: [ɐktʲabrʲskəjə rʲɪvɐlʲutsɨjə]), আনুষ্ঠানিকভাবে গ্রেট অক্টোবর সমাজতান্ত্রিক বিপ্লব হিসাবে সোভিয়েত সাহিত্যে পরিচিত (ভ্লাইকা অক্টোবর সাস্তালিয়াচিসেকা রিভোলিউসিয়া), এবং সাধারণভাবে লাল অক্টোবর, অক্টোবর বিদ্রোহ, বলশেভিক বিপ্লব, বা বলশেভিক অভ্যুত্থানের নামে বলা হয় রাশিয়ায় বলশেভিক ও ভ্লাদিমির লেনিনের নেতৃত্বে একটি বিপ্লব যা ১৯১৭ সালের বৃহত্তর রাশিয়ার বিপ্লবে সহায়ক ছিল। এটি একটি সশস্ত্র ২৫ অক্টোবর (৭ নভেম্বর, নিউ স্টাইল) উপর পেট্রাগ্রেড মধ্যে বিদ্রোহ ১৯১৭।
দলিত বৌদ্ধ আন্দোলন বৌদ্ধ ধর্মের প্রবর্তক শাক্যমুনি বুদ্ধের পরিনির্বাণলাভের অনতিকাল পরেই বৌদ্ধ ধর্ম বিপুল প্রসার লাভ করে এবং ভারতের প্রধান ধর্মে পরিণত হয়। কিন্তু খ্রিস্টীয় দ্বাদশ শতাব্দীতেই ব্রাহ্মণ্যবাদের পুনরুত্থান এবং ইসলামের আগমনের ফলে ভারতে বৌদ্ধ ধর্ম অবলুপ্ত হয়ে পড়ে। কিন্তু ১৮৯১ খ্রিস্টাব্দে সিংহলি বৌদ্ধ ভিক্ষু অনাগরিক ধর্মপাল কর্তৃক মহাবোধি সোসাইটি প্রতিষ্ঠিত হওয়ার পর উক্ত সংগঠনের নেতৃত্বাধীনে ভারতে পুনরায় বৌদ্ধ ধর্মের নবজাগরণ সূচিত হয়। যদিও সেইসময় মহাবোধি সোসাইটি মূলত উচ্চবর্ণীয় ব্যক্তিদের বৌদ্ধ ধর্মের প্রতি আকৃষ্ট করতে সক্ষম হয়েছিল।
রাহুল রাহুল (খ্রিষ্টপূর্ব: ৫১১ - ) ছিলেন বৌদ্ধ ধর্মের প্রবর্তক গৌতম বুদ্ধের একমাত্র পুত্র। পালি এবং সংস্কৃত ভাষা অনুসারে রাহুল শব্দটি রাহুলা শব্দ থেকে এসেছে যার অর্থ বন্ধন। তার মায়ের নাম যশোধরা বা গোপা দেবী। তার বয়স যখন মাত্র ৭ দিন তখন তার পিতা সিদ্ধার্থ গৌতম সংসার ত্যাগ করেন। বিশ বছর বয়সে তার পিতা গৌতম বুদ্ধ বৌদ্ধিত্ত্ব অর্জন করে রাজধানী কপিলাবস্তু-তে ফিরে আসলে তিনি পিতার কাছ থেকে দীক্ষিত হয়ে বৌদ্ধ ভিক্ষু তে পরিণত হন।
চৌ রাজবংশ চীনা দর্শন খ্রিস্টপূর্ব ষষ্ঠ শতকে উৎপত্তি হলেও ঝাও সাম্রাজ্য সময়কালে বিস্তার লাভ শুরু করে। কনফুসীয় ধর্ম প্রবর্তক কনফুসিয়াস ও তাও ধর্ম প্রবর্তক লাউযি ছিলেন চীনের শ্রেষ্ঠ দার্শনিক। তাদের দর্শন ও চিন্তাচেতনা পরবর্তী প্রজন্মকে অনুপ্রাণিত ও প্রভাবিত করে। অন্যান্য দার্শনিক ও গবেষকদের মধ্যে উল্লেখযোগ্য ছিলেন মোজি, মহি ধর্মের প্রবর্তক; মেনসিয়াস, কনফুসীয় গবেষক ও বিশ্লেষক; শাং ইয়াং ও হান ফেই, প্রাচীন চীনের আইনসর্বস্বতা প্রণয়নকারী; সুন জি, তার সময়ে প্রাচীন চীনের বুদ্ধিজীবীদের প্রধান।
ইহুদি ধর্ম 'ইহুদি' শব্দটি এসেছে শব্দ 'ইয়াহুদা' থেকে যিনি ছিলেন নবী মোশির পূর্বপুরুষ ও ইয়াকুব এর পুত্র ও নবী ইউসুফ এর বড় ভাই ৷ তবে ইহুদি শব্দের শাব্দিক অর্থ হয় ‘প্রশংসাকারী’, এখানে ঈশ্বরের প্রশংসাকারী। যদিও এ ধর্মের প্রবর্তক মুসা কিন্তু ইহুদিরা বলেন এ ধর্মের প্রবর্তক আব্রাহাম ৷ ইহুদি ধর্মের বয়স প্রায় ৩৫০০ বছর । ইহুদীদের ধর্মযাজককে ‘রাব্বি'(গুরু) বলা হয়।
নালন্দা ভারতীয় দার্শনিক ন্যায়শাস্ত্রের অন্যতম বৌদ্ধ প্রবর্তক পণ্ডিত ধর্মকীর্তি (আনুমানিক খ্রিস্টীয় ৭ম শতাব্দী) নালন্দা মহাবিহারে যে বৌদ্ধ পরমাণুবাদ শিক্ষা দেওয়া হত, তার অন্যতম আদি তাত্ত্বিক ছিলেন।
বৌদ্ধধর্মের ইতিহাস ভিয়েতনামের বৌদ্ধরা মূলত বৌদ্ধ ধর্মের মহাযান শাখা পালন করে। ভারত হতে মধ্য এশিয়ার উত্তর ভাগের মাধ্যমে ৩য় শতাব্দিতে বৌদ্ধ ধর্ম ভিয়েতনামে প্রচারিত হয়। ভিয়েতনাম মূলত চৈনিক বৌদ্ধ মতবাদকেই অনুসরণ করে। এছাড়াও ভিয়েতনামের বৌদ্ধ ধর্মে তাও ধর্ম, চৈনিক সংস্কৃতি ও স্থানীয় ভিয়েতনামী সংস্কৃতির মিশ্রণ রয়েছে।
জগন্মোহন গোসাঁই জগন্মোহন গোসাঁই জগন্মোহনী বাউল মতবাদ-এর প্রবর্তক। তাঁকে আদি বৈষ্ণব ধর্মের প্রবর্তক হিসেবে গন্য করা হয়। তিনি আধ্যাত্মিক সাধক এবং যুগ সিদ্ধ মহা পুরুষ ছিলেন। জগন্মোহন শব্দের বাংলা অর্থ যিনি জগতকে মোহিত বা মুগ্ধ করেন, তিনিই জগন্মোহন। বাস্তবেও তিনি এই জগতকে মুগ্ধ করেছিলেন।
জাপান [[চিত্র:Toshodaiji Nara Nara pref04s5s4290.jpg|thumb|150px|জাপানের তোশোদাইজির বৌদ্ধ মন্দির]]
জাপানের প্রধান দুইটি ধর্ম হলো [[শিন্তো ধর্ম]] ও [[বৌদ্ধ ধর্ম]]। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে [[শিন্তো]] উপাসনালয় এবং [[বৌদ্ধ]] মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।
দক্ষিণ কোরিয়ায় ধর্ম বৌদ্ধ ধর্মের আগমনের পূর্বে কোরীয়রা তাদের আদিবাসী সমাজে প্রচলিত ধর্মে বিশ্বাসী ছিল। এই ধর্ম মতে তারা মূলত "মু" (shamans) দ্বারা পরিচালিত হতো। ৩৭২ সালের দিকে প্রাক্তন চৈনিক ক্কিন প্রদেশের অংশ থাকা অবস্থায় কোরিয়ার উত্তরে গোগুরিও প্রদেশে বৌদ্ধ ধর্ম কোরীয় রূপ লাভ করে। সে সময়ে কোরীয় দ্বীপ তিনটি সাম্রাজ্য় - গোগুরিও, বেকজে এবং শিল্লা নামে  বিভক্ত হয়। পঞ্চম শতাব্দীতে এসে বৌদ্ধ ধর্ম দক্ষিণাঞ্চলে শিল্লা প্রদেশে প্রবেশ করে। কিন্তু ৫৫২ সালে উক্ত রাজ্যের প্রধান ধর্ম হিসেবে স্বীকৃতি পায়। গোগুরিও প্রদেশে পূর্বপুরুষদের প্রচলিত ধর্ম টিকে থাকলে বেক এবং শিল্লা রাজ্যে ধীর ধীরে বৌদ্ধ ধর্ম বিস্তার করতে থাকে। গোরিও রাজ্য অন্য রাজ্যদ্বয়ের সাথে একীভূত হলে (৯১৮-১৩৯২ সালে) বৌদ্ধ ধর্ম উক্ত অঞ্চলেও বিকশিত হতে থাকে এবং রাজনীতির হাতিয়ার হয়ে দাঁড়ায়।
বোধিবৃক্ষ বোধিবৃক্ষ (সংস্কৃত: बोधि), (সিংহলি: "Bo"), (তামিল: அரசமரம்) (দেবনাগরী: पीपल क पेड़ (পিপল ক পেড়)), হল ভারতের বুদ্ধগয়ায় অবস্থিত একটি অশ্বত্থ বৃক্ষ, যার তলায় ধ্যান করে বৌদ্ধধর্মের প্রবর্তক সিদ্ধার্থ গৌতম বোধিলাভ করে বুদ্ধ হয়েছিলেন। সংস্কৃত ভাষায় 'বোধি' শব্দের অর্থ 'জ্ঞান'। ধর্মীয়মতে, বোধিবৃক্ষ তার হৃদয়াকৃতির পাতা দ্বারা সহজেই চেনা যায়। 
গৌতম বুদ্ধ পঁয়তিরিশ বছর বয়সে,বৈশাখী পূর্ণিমা তিথিতে পূর্বদিকে মুখ করে সুজাতার দেওয়া পায়েসান্ন ঊনপঞ্চাশ গ্রাসে গ্রহণ করে মধ্যম পন্থা অবলম্বন করার মানস নিয়ে যে অশ্বত্থ বৃক্ষের নীচে ধ্যানমগ্ন হয়েছিলেন তাকেই বলা হয় বোধিদ্রুম বা বোধিবৃক্ষ। বৌদ্ধদের নিকট এই জাতীয় বৃক্ষই পরম ভক্তিতে বোধিবৃক্ষ হিসেবে পূজিত হয়। বোধিবৃক্ষের পাদদেশে জলসিঞ্চন বৌদ্ধদের নিকট একটি অতি পুণ্যের কাজ। বোধিবৃক্ষের প্রতি সম্মান জানিয়ে বোধিবৃক্ষ বন্দনা করা হয়। প্রতিটি বৌদ্ধবিহারে বোধিবৃক্ষের উপস্থিতি একটি অপরিহার্য বিষয়। ধ্যানমগ্নকালে বোধিবৃক্ষ বুদ্ধকে ছায়া প্রদান করায় বুদ্ধ বোধিবৃক্ষের প্রতি কৃতজ্ঞতা জ্ঞাপন করেন। সম্রাট অশোক তার পুত্র মহেন্দ্র ও তার কন্যা সংঘমিত্রাকে বৌদ্ধ ধর্ম প্রচারকালে সিংহলে বোধিবৃক্ষের চারা দিয়ে পাঠান। এই চারা বুদ্ধগয়ায় যে বোধিবৃক্ষের নীচে বসে বুদ্ধ বোধি লাভ করেন সেই বৃক্ষেরই বংশধর। বোধিবৃক্ষের শাখাতেই পরলোকগত জ্ঞাতিবর্গের উদ্দেশে সাদা বর্ণের কাপড়ের তৈরি সিলিন্ডার আকৃতির বিশেষ বস্তু টাঙানো হয়।
বৌদ্ধধর্মের ইতিহাস খৃষ্টপূর্ব ২য় ও ৩য় শতকে থেরবাদ ও মহাযান শাখা সম্মিলিতভাবে পাকিস্তান, কাশ্মীর, আফগানিস্তান, উজবেকিস্তান, তুর্কমেনিস্তান ও তাজিকিস্তানে ছড়িয়ে পড়ার পূর্বে, সর্ব প্রথম ইরানে থেরবাদ মতাদর্শ প্রচারিত হয়। উল্লেখিত এই দেশগুলো পূর্বে গান্ধার, ব্যাকট্রিয়, মার্জিয়ানা, সোগ্‌দা রাজ্য হিসেবে পরিচিত ছিল, যেখান থেকে পরবর্তীতে চীনে বৌদ্ধ ধর্ম প্রচারিত হয়েছিল। সবার আগে ব্যাকট্রিয় রাজ্যই সর্ব-প্রথম খৃষ্টপূর্ব ৩য় শতাব্দিতে বৌদ্ধ ধর্মের প্রভাবে আসে। তবে ব্যাকট্রিয় রাজ্যে বৌদ্ধ ধর্মই একক ধর্ম ছিল না। বৌদ্ধ ধর্মের পাশাপাশি সেখানে জরাথুস্ট্রবাদ, হিন্দু ধর্ম, ইহুদী ধর্ম, মানি ধর্ম , তেংগ্রী ধর্ম, ওঝা ধর্ম (শামানিজম্‌) এবং আরো অনেক স্থানীয় সু-সংগঠিত নয় এমন ধর্মের অনুসারীর অস্তিত্ব পাওয়া যায়।
জরাথুস্ট্রবাদ জরথুস্ত্রীয় বা পারসিক ধর্মের প্রবর্তক জরথুস্ত্র। তাঁর নাম অনুসারেই বিশ্বের বিভিন্ন ভাষায় এই ধর্মের নাম হয়েছে "জরোয়াস্ট্রিয়ানিজ্ম" বা জরাথ্রুস্টবাদ। এ ধর্মে ঈশ্বরকে অহুর মজদা বা আহুরা মাজদা ("সর্বজ্ঞানস্বামী") নামে ডাকা হয়। এদের ধর্মগ্রন্থের নাম অবেস্তা (বা আবেস্তা) বা জেন্দাবেস্তা। পারসিক ধর্মের অনুসারীরা অগ্নি-উপাসক। আগুনের পবিত্রতাকে ঈশ্বরের পবিত্রতার সাথে তুলনীয় মনে করেন পারসিক জরথুস্ত্রীয়রা।
বৌদ্ধধর্মের ইতিহাস কিন্তু তাং রাজবংশের সমাপ্তির শেষ সময়গুলোতে চীনে বৌদ্ধ ধর্মের প্রভাব আস্তে আস্তে কমতে থাকে। কেননা চীনের স্থানীয় ধর্ম তাও ধর্মের প্রভাব কমতে থাকায়, তৎকালীন তাং রাজবংশের সম্রাট উঝং তার শাসনাধীন রাজ্যে বৌদ্ধ ধর্মসহ, জরাথুস্ট্রবাদ, খৃষ্ট ধর্ম নিষিদ্ধ করে দেন। সম্রাট উঝং তার রাজ্যেজুড়ে বৌদ্ধ সম্পত্তি বাজেয়াপ্ত, বৌদ্ধ মঠ ও মন্দির ধ্বংস এবং অনেক বৌদ্ধ সন্ন্যাসীদের মৃত্যুদন্ড কার্যকর করেন।
জাপানের ধর্মবিশ্বাস জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।
ত্রিবিষ মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।
বৌদ্ধধর্মের ইতিহাস বৌদ্ধধর্মের ইতিহাস খৃষ্টপূর্ব ৫ম শতাব্দী হতে বর্তমান সময় পর্যন্ত বিস্তৃত; যা পূর্বে প্রাচীন ভারতের পূর্বাঞ্চল থেকে গড়ে উঠে মগধ রাজ্যের (যা বর্তমানে ভারতের বিহার প্রদেশ) চারদিকে প্রচারিত হয়েছিলো। বৌদ্ধ ধর্ম অস্তিত্ব মূলত সিদ্ধার্থ গৌতমের শিক্ষার উপর ভিত্তি করে। বৌদ্ধ ধর্ম আজ পালনকৃত প্রাচীন ধর্মগুলোর মধ্যে একটি। বৌদ্ধ ধর্মের সূত্রপাত ভারতের উত্তর-পূর্বাঞ্চল থেকে শুরু হয়ে মধ্য এশিয়া এবং দক্ষিণ-পূর্ব এশিয়া অব্দি ছড়িয়ে পরে। এক সময় এই ধর্ম পুরো এশিয়া মহাদেশের বেশির ভাগ অংশ জুড়ে প্রভাব বিস্তার করেছিল। এছাড়াও বৌদ্ধ ধর্মের ইতিহাস নানা ধরনের ভাববাদি আন্দোলনের উন্নয়ন যেমনঃ থেরবাদ, মহাযান ও বজ্রযানের মতো বৌদ্ধ ধর্মের অন্যান্য শাখার উত্থান ও পতনের মধ্য দিয়ে চিহ্নিত।
গুরুদুয়ারা নানকশাহী, ঢাকা কথিত আছে যে, ঢাকার এই গুরুদুয়ারাটি যেখানে অবস্থিত, সেই স্থানে ষোড়শ শতকে শিখ ধর্মের প্রবর্তক গুরু নানক অল্প সময়ের জন্য অবস্থান করেছিলেন। এই স্থানে থাকা কালে তিনি শিখ ধর্মের একেশ্বরবাদ এবং ভ্রাতৃত্ববোধের কথা প্রচার করেন, এবং ধর্মের আচার অনুষ্ঠান পালনের শিক্ষা প্রদান করেন।
বৌদ্ধধর্মের ইতিহাস কোরিয়ায় শাসনাধীন রাজ্যগুলো দ্বারা জাপানে ৬ষ্ঠ শতাব্দিতে বৌদ্ধ ধর্মের প্রচার শুরু হয়। চৈনিক বৌদ্ধ ভিক্ষু জিয়ানঝেন-এর হাত ধরেই বৌদ্ধ ধর্মের বিনয়-সূত্র জাপানে ৭৫৪ খৃষ্টাব্দে প্রচারিত হয়। ৯ম শতাব্দিতে জাপানি বৌদ্ধ সন্ন্যাসী সাইচো ও কুকাই সফল উত্তর-সূরী হিসেবে জাপানে বৌদ্ধ ধর্মের ভিত্তি শক্ত করে তোলেন।
বৌদ্ধধর্মের ইতিহাস তথাপি ১৯৬৬ সালে রাষ্ট্রপতি সুহার্তো ইন্দোনেশিয়ার ক্ষমতায় এলে, ইন্দোনেশিয়ায় বৌদ্ধ ধর্মের রেঁনেসা সংগঠিত হয়। এটি মূলত রাষ্ট্রপতি সুহার্তো কর্তৃক পাঁচটি ধর্মকে (ইসলাম, প্রোটেস্ট্যান্ট মতবাদ, ক্যাথলিক মতবাদ, হিন্দু ধর্ম ও বৌদ্ধ ধর্ম) কে রাষ্ট্রীয় মর্যাদা দেওয়ার ফলস্বরূপ। ধারণা করা হয় যে, অন্তত ১০ মিলিয়ন বৌদ্ধ ইন্দোনেশিয়াতে আছে। আর ইন্দোনেশিয়ার বৌদ্ধ জনগোষ্ঠীর একটা বড় অংশই চৈনিক বংশোদ্ভুত।
বৌদ্ধধর্মের ইতিহাস স্থানীয় মানুষদের তথ্যমতে, চীনে বৌদ্ধ ধর্ম প্রচার হয়েছিল হান সাম্রাজ্যের শাসনামলে (২০৬ খৃষ্টপূর্ব - ২২০ খৃষ্টাব্দ)। কিন্তু প্রত্নতাত্ত্বিকেরা মনে করেন, হান সামাজ্যে বৌদ্ধ ধর্মের উদয় হলেও সেই সময়ে বৌদ্ধ ধর্ম বিকশিত হয় নি, যতক্ষণ পর্যন্ত না হান সাম্রাজ্যের ৬ষ্ঠ রাজবংশ (২২০ - ৫৮৯ খৃষ্টাব্দ) ক্ষমতায় এসছিল। মূলত ৬৭ খৃষ্টাব্দে মোটন ও চুফারলান নামক দুই বৌদ্ধ সন্ন্যাসীদের হাত ধরেই চীন আনুষ্ঠানিকভাবে বৌদ্ধ ধর্মের সাথে পরিচিত হয়েছিল। ৬৮ খৃষ্টাব্দে রাজকীয় পৃষ্ঠপোষকতায় চীনের বৌদ্ধরা লুয়োয়াং শহরের কাছে শ্বেত অশ্ব মন্দির (চীনা ভাষা: 白馬寺) প্রতিস্থাপন করেছিল, যেটি আজও চীনে বিদ্যমান রয়েছে।
বৌদ্ধধর্মের ইতিহাস প্রথমদিকে বৌদ্ধ ধর্ম স্থানীয় ওঝা ভিত্তিক বৌন ধর্মের বিরোধীতার সম্মুখীন হলেও পরবর্তীতে রাজা রালপাচানের (৮১৭ - ৮৩৬ খৃষ্টাব্দ) রাজকীয় পৃষ্ঠপোষকতায় বৌদ্ধ ধর্ম তিব্বতে সম্মানের সাথে স্থান পায়। রাজকীয় চীন শাসন ও ইয়ুয়ান রাজবংশের শাসনামলে (১২৭১-১৩৬৮ খৃষ্টাব্দ) তিব্বতে বৌদ্ধ ধর্ম অন্যান্য ধর্মগুলো থেকে বেশি প্রাধান্য পায়।
দলিত বৌদ্ধ আন্দোলন ১০ জুন, ১৯৩৬ খ্রিস্টাব্দে ভিক্ষু লোকনাথ বাবাসাহেব আম্বেডকরের দাদরের বাসভবনে গিয়ে তাঁর সঙ্গে সাক্ষাৎ এবং বৌদ্ধ ধর্ম গ্রহণ করার জন্য তাঁকে অনুরোধ করেন। পরে গণমাধ্যমকে দেওয়া এক সাক্ষাৎকারে লোকনাথ জানান যে আম্বেডকর বৌদ্ধ ধর্মের দ্বারা অনুপ্রাণিত হয়েছেন এবং সমগ্র দলিত সম্প্রদায়কে বৌদ্ধ ধর্মে দীক্ষিত করার ইচ্ছাপ্রকাশ করেছেন। ১৯৩৭ সালে লোকনাথ তাঁর সিংহলে অবস্থিত ছাপাখানা থেকে ভারতের নিপীড়িত এবং দলিত সম্প্রদায়ের উদ্দেশে একটি প্রচারপত্র প্রকাশ করেন যাতে লিখিত হয়, "বৌদ্ধ ধর্ম আপনাদের মুক্তি এনে দেবে"।
বৌদ্ধ ধর্মাবলম্বী বিশিষ্ট ব্যক্তিবর্গ এই নিবন্ধে যাদের নাম অন্তর্ভুক্ত করা হয়েছে তারা বৌদ্ধ ধর্মাবলম্বী বিশিষ্ট ব্যাক্তিবর্গ হিসেবে পরিচিত। এতে ধর্মের সকল প্রধান শাখা ও সকল সম্প্রদায়ের ব্যাক্তিকে, যারা বৌদ্ধ ধর্মের অনুসারী তাদের যুক্ত করা হয়েছে। মূলত: এখানে বৌদ্ধ ধর্মগুরুদের সাথে সাথে বিভিন্ন ক্ষেত্রে বিশেষ অবদান আছে এবং সাধারণ্যে বৌদ্ধ ধর্মের অনুসারী হিসেবে পরিচিত এমন ব্যাক্তিবর্গের নামও রয়েছে।
জরাথুস্ট্রবাদ জরাথুস্ট্রবাদ, জরাথ্রুস্টবাদ () বা পারসিক ধর্ম (Magianism) (এবং অনুসারীদের মধ্যে মজদাযস্ন) একটি অতিপ্রাচীন ইরানীয় একেশ্বরবাদী ধর্ম বা ধর্মীয় মতবাদ। ভারতীয় উপমহাদেশে এটি পারসী ধর্ম নামেও পরিচিত।
জরথুস্ত্রীয় বা পারসিক ধর্মের প্রবর্তক জরথুস্ত্র। তাঁর নাম অনুসারেই বিশ্বের বিভিন্ন ভাষায় এই ধর্মের নাম হয়েছে "জরোয়াস্ট্রিয়ানিজ্ম" বা জরাথ্রুস্টবাদ। এ ধর্মে ঈশ্বরকে অহুর মজদা বা আহুরা মাজদা ("সর্বজ্ঞানস্বামী") নামে ডাকা হয়। এদের ধর্মগ্রন্থের নাম অবেস্তা (বা আবেস্তা) বা জেন্দাবেস্তা। পারসিক ধর্মের অনুসারীরা অগ্নি-উপাসক। আগুনের পবিত্রতাকে ঈশ্বরের পবিত্রতার সাথে তুলনীয় মনে করেন পারসিক জরথুস্ত্রীয়রা।[২] এই ধর্ম গ্রন্থের সঙ্গে বেদের অনেক মিল আছে  জেন্দাবেস্তা ও বেদ।
সুই সাম্রাজ্য ষোল রাজ্য ও উত্তর ও দক্ষিণ সাম্রাজ্য সময়কাল থেকে বৌদ্ধ ধর্ম প্রসার লাভ করেন, যা ভারত থেকে আফগানিস্তানের কুশন হয়ে হান সাম্রাজ্যের শেষের দিকে চীনে প্রবেশ করে। সুই সাম্রাজ্যে কেন্দ্রীয় শাসন ব্যবস্থা সীমিত হওয়ায় বৌদ্ধ ধর্ম প্রসিদ্ধি লাভ করে। বৌদ্ধ ধর্ম জোট নিরপেক্ষ সাংস্কৃতিক সংঘ গড়ে তুলে, যা জনগণকে যুদ্ধে থেকে রেহাই দেয়। এছাড়া আরও অনেক কারণে বৌদ্ধ ধর্ম সুই সাম্রাজ্য সময়ে চীনের সংস্কৃতির পুনঃজন্ম দান করে।
ভাগবত পুরাণ ১৫শ-১৬শ শতকে [[অসম|অসমে]] একেশ্বরবাদী [[একশরণ ধর্ম|একশরণ ধর্মের]] প্রবর্তক [[শঙ্করদেব]] "ভাগবত পুরাণে"র একটি [[অসমীয়া ভাষা|অসমীয়া]] অনুবাদ ([[শঙ্করদেবের ভাগবত]]) রচনা করেন। শঙ্করদেবের দশম স্কন্ধের অনুবাদ "দশম" বিশেষ জনপ্রিয়।
শশাঙ্ক হর্ষবর্ধন প্রথমদিকে শৈব ধর্মের অনুসারী ছিলেন, কিন্তু ধীরে ধীরে তিনি বৌদ্ধ ধর্মের একজন মহান পৃষ্ঠপোষকে পরিণত হন। বৌদ্ধ ধর্মের একজন একান্ত অনুরাগী হিসেবে তিনি মহাযান মতবাদ প্রচারে কণৌজে এক বিশাল সংগীতি আহ্বান করেন। হর্ষবর্ধন ব্রাহ্মণদের বিদ্রোহ অত্যন্ত নিষ্ঠুরভাবে দমন করেছিলেন বলে কথিত আছে। কণৌজের পর তিনি প্রয়াগেও অনুরূপ বিশাল বৌদ্ধ সংগীতির আয়োজন করেন। কণৌজ ও প্রয়াগের বৌদ্ধ সমাবেশে হিউয়েন-সাং এবং সীমান্তবর্তী সকল রাজ্যের রাজা, মন্ত্রী, অভিজাত প্রমুখ অংশ নেন। বৌদ্ধ ধর্মের প্রতি বিরূপ মনোভাবাপন্ন শশাঙ্ককে শায়েস্তা করার জন্যই বোধিস্বত্বের নির্দেশে হর্ষের জন্ম হয়েছে বলে হিউয়েন-সাং বিশেষভাবে উল্লেখ করেন। তিনি শশাঙ্কের কয়েকটি বৌদ্ধ ধর্মবিরোধী কাজকর্মের উদাহরণও তুলে ধরেন।
বৌদ্ধধর্মের ইতিহাস এছাড়া উত্তর ভারতে বৌদ্ধ ধর্মের পতনের মাইলফলক তখনই ঘটেছিল, যখন ১১৯৩ খৃষ্টাব্দে তুর্কি আক্রমণকারি ও মুসলিম যোদ্ধা বখতিয়ার খিলজি নালন্দা বিশ্ববিদ্যালয় ধ্বংস এবং বৌদ্ধ সন্ন্যাসীদের হত্যা করেছিলেন। দ্বাদশ শতাব্দির শেষের দিকে বিহারে মুসলিম শাসন পাকাপোক্ত হওয়ার পর থেকে মধ্য ভারতে বৌদ্ধ ধর্ম বিলুপ্ত হতে থাকে এবং অনেক বৌদ্ধ ধর্ম-বিশ্বাসীরা সেই সময় ভারতের একেবারে উত্তরের দিকে অর্থাৎ হিমালয়ার অঞ্চলগুলোতে এবং একেবারে দক্ষিণে শ্রীলঙ্কার দিকে স্থানান্তরিত হতে থাকে। পাশাপাশি ভারতবর্ষে সেই সময় অদ্বৈত মতবাদ ও ভক্তি আন্দোলনের পুনরুত্থানের এবং সুফিবাদের আগমনের ফলে ধীরে ধীরে বৌদ্ধ ধর্মের প্রভাব হ্রাস পায়।
বৌদ্ধধর্মের ইতিহাস ভারতীয় উপমহাদেশের একেবারে পূর্বে বার্মা ও থাইল্যান্ডের মানুষজনদের মাঝেও বৌদ্ধ ধর্মের দরুণ তাদের দৈনন্দিন জীবনযাপনে ভারতীয় উপমহাদেশের সংস্কৃতির প্রভাব বিশেষ লক্ষ্যণীয়। বৌদ্ধ ধর্মের দুই শাখা মহাযান ও হীনযান বিভক্তির পূর্বে খৃষ্ট-পূর্ব ৪র্থ শতাব্দিতে থাইল্যান্ড ও বার্মার লোকেরা সম্রাট অশোকের শাসনামলে বৌদ্ধ ধর্মে দীক্ষা গ্রহণ করে। খৃষ্ট-পূর্ব ১ম থেকে ৫ম শতাব্দিতে নির্মিত মধ্য মিয়ানমারে অবস্থিত প্রাচীন বার্মিজ বুদ্ধ মন্দির "পেইকথানো" হলো মিয়ানমারে প্রাচীন বৌদ্ধ ধর্মের নিদর্শন।
বৌদ্ধ ধর্ম বৌদ্ধ ধর্ম গৌতম বুদ্ধ কর্তৃক প্রচারিত একটি ধর্ম বিশ্বাস এবং জীবন দর্শন। অনুসারীদের সংখ্যায় বৌদ্ধধর্ম বিশ্বের চতুর্থ বৃহত্তম ধর্ম। আনুমানিক খ্রিস্টপূর্ব ষষ্ঠ শতাব্দিতে গৌতম বুদ্ধের জন্ম। বুদ্ধের পরিনির্বাণের পরে ভারতীয় উপমহাদেশ সহ এশিয়ার বিভিন্ন অঞ্চলে বৌদ্ধ ধর্মের প্রসার হয়। বর্তমানে বৌদ্ধ ধর্ম দুটি প্রধান মতবাদে বিভক্ত। প্রধান অংশটি হচ্ছে হীনযান বা থেরবাদ (সংস্কৃত: স্থবিরবাদ)। দ্বিতীয়টি মহাযান নামে পরিচিত। বজ্রযান বা তান্ত্রিক মতবাদটি মহাযানের একটি অংশ। শ্রীলংকা, ভারত, ভুটান, নেপাল, লাওস, কম্বোডিয়া, মায়ানমার, চীন, জাপান, মঙ্গোলিয়া, থাইল্যান্ড, ভিয়েতনাম, ও কোরিয়াসহ পূর্ব ও দক্ষিণ-পূর্ব এশিয়ার অনেক দেশে এই ধর্মবিশ্বাসের অনুসারী রয়েছে। সবচেয়ে বেশি বৌদ্ধধর্মাবলম্বী বাস করেন চীনে। বাংলাদেশের উপজাতীদের বৃহত্তর অংশ বৌদ্ধধর্মে দীক্ষিত।
দক্ষিণ কোরিয়ায় ধর্ম চোসান সাম্রাজ্যে নতুন কনফুসীয় ধর্ম না কোরীয় কনফুসীয় ধর্ম প্রাধান্য বিস্তার করতে থাকে। এই কনফুসীয় ধর্মের বিস্তারে সেই সময় কোরীয় বৌদ্ধ ধর্ম এবং আদিবাসীদের মাঝে প্রচলিত শামান ধর্ম চাপা পড়তে থাকে। এই আমলে বৌদ্ধ ধর্মের ভিক্ষুদের উপর নিপীড়ন ছাড়াও অনেক বৌদ্ধ মন্দিরে ধ্বংসযজ্ঞ চালানো হয়। কিছু কিছু অঞ্চলে বৌদ্ধ ধর্মের ভিক্ষু ও প্রচারকদের শহরে ঢুকতে নিষেধাজ্ঞা জ্ঞাপনের পাশাপাশি তাদের পাহাড়ে নির্বাসিত করা হয়। উনবিংশ শতাব্দী পর্যন্ত এসকল নিষেধাজ্ঞা বহাল থাকে। উনবিংশ শতাব্দীর শেষের দিকে এসে চোসান রাজ্য রাজনৈতিক ও সংস্কৃতিগতভাবে ধ্বসে যেতে থাকে। বুদ্ধিজীবীরা এই সময়ে জাতিকে নতুন করে ঢেলে সাজানোর উপায় খুঁজে বেড়াচ্ছিলেন। এরূপ বেহাল অবস্থায় পশ্চিমা প্রটেস্ট্যান্ট মতবাদের খ্রিস্টান মিশনারিরা কোরীয়দের মাঝে সমাধান হয়ে উদয় হয়। ১৭শ শতাব্দী থেকেই কোরিয়ায় খ্রিস্টান ধরমে অস্তিত্ব ছিল কিন্তু ১৮৮০ সাল থেকে বিপুল পরিমাণ  মিশনারীদের আগমনে নাটকীয় পরিবর্তন আসে কোরীয় সমাজে। এরকম মিশনারীরা বিদ্যালয়, হাসপাতাল এবং প্রকাশনা সংস্থা স্থাপন করে। এমনকি রাজ পরিবারও খ্রিস্টান ধর্মকে সমর্থন জানায়।
মৈত্রেয় বুদ্ধ মৈত্রেয় বুদ্ধ () বলতে বৌদ্ধ ধর্মের ভবিষ্যতের অনাগত বুদ্ধকে বোঝানো হয়ে থাকে। বৌদ্ধ ঐতিহ্যানুসারে, বোধিসত্ত্ব মৈত্রেয় ভবিষ্যতে পৃথিবীতে অবতীর্ণ হয়ে বুদ্ধত্ব লাভ করবেন। বৌদ্ধ পুথিগুলি অনুযায়ী, মৈত্রেয় বর্তমান বুদ্ধ গৌতম বুদ্ধের উত্তরসূরী। ভবিষ্যতে অধিকাংশ মানুষ ধর্ম ভুলে গেলে মৈত্রেয় আবির্ভূত হবেন বলে থেরবাদ, মহাযান ও বজ্রযান বৌদ্ধ ধর্মের সাহিত্যগুলিতে উল্লেখ করা হয়েছে।
ভূটানের ইতিহাস বৌদ্ধধর্ম প্রতিস্থাপিত হলেও ৬ষ্ঠ শতাব্দীর শেষ ভাগ পর্যন্ত তিব্বতে বন ধর্ম চর্চা অব্যাহত ছিল। পরে, বৌদ্ধ ধর্ম বন ধর্ম এবং এর বিশ্বাসীদের দলে ভিড়িয়ে নিতে সমর্থ হয়। দেশের অনেক উর্বর উপত্যকায় উন্নয়নের ছোয়া লাগায় বৌদ্ধ ধর্ম পাকাপোক্ত স্থান করে নেয় এবং ঐকবদ্ধ সংঘে রূপ নেয়। বৌদ্ধ ধমীয় সাহিত্য ও পুস্তকসমূহ ভূটানের নথিভূক্ত ইতিহাসের আরম্ভ করেছিল।
কাচিন রাজ্যটিতে সবচেয়ে বেশি বৌদ্ধ ধর্মের মানুষ বসবাস করেন।এই ধর্মই এই রাজ্যের সরখ্যা খরিষ্ট ধর্ম।অন্য ধর্ম গুলির মধ্যে প্রধান হল খ্রিস্টান ধর্ম , মুসলিম ধর্ম, ও হিন্দু ধর্ম।রাজ্যটির মোট জন সংখ্যার ৬৪% সতাংশ মানুষ বৌদ্ধ ধর্ম পালন করে।খ্রিস্টান ধর্ম পালন করে ৩৩ শতাংশ ধর্ম।হিন্দু ও মুসলিম ধর্ম পালন করে যথাক্রমে ০.৪ ও ১.৬ শতাংশ মানুষ।বাকি ১ শতাংশ মানুষ অন্য ধর্ম মতে বিশ্বাসি।